title: Janne Suutarinen

text: Janne Suutarinen (s. 16. tammikuuta 1973) on suomalainen teatteri-, ooppera- ja elokuvaohjaaja. Hän on toiminut ohjaajana useissa kaupunginteattereissa ja ohjannut muun muassa nykyoopperoita. Suutarinen on myös kirjoittanut ja ohjannut elokuvia sekä kirjoittanut näytelmiä.


title: Janne Suutarinen

text: Ennen valmistumistaan ohjaajaksi Teatterikorkeakoulusta Suutarinen opiskeli elokuva-alaa. Vuodesta 2011 lähtien Suutarinen on laajentanut ohjaajantyötään mittavien, monikameratekniikalla toteutettujen esitysprojisointien ohjaajana. Suutarinen palkittiin Pikku-Finlandialla vuonna 1992.


title: Janne Suutarinen

text: Janne Suutarinen toimii myös esiintymisvalmentajana ja kouluttajana.


title: Janne Suutarinen

text: Janne Suutarisen toteuttamia ohjauksia (näytelmä, ellei toisin mainita):


title: Vinslöv

text: Vinslöv on taajama Hässleholmin kunnassa Etelä-Ruotsissa. Se sijaitsee Skånen läänissä ja Skånen maakunnassa. Vuoden 2010 lopussa taajamassa oli 3 984 asukasta.


title: Vinslöv

text: Vinslöv on aikaisemmin ollut kauppala. Kauppalalla ei ollut käytössään omaa vaakunaa.


title: Holtåsin kalliopiirrokset

text: Holtåsin kalliopiirrokset tai Holten kalliopiirrokset ovat kalliopiirroksia sisältävä kuvakenttä, joka sijaitsee Levangerissa Pohjois-Trøndelagin läänissä Norjassa. Kuvakenttä on ajoitettu kivikaudelle. Kuviot löydettiin vuonna 1962 tietöiden yhteydessä.


title: Holtåsin kalliopiirrokset

text: Kuvakenttä on kooltaan vain noin 40 m², mutta sisältää 102 kuviota. Useimmat kuviot esittävät hirvieläimiä. Jotkin eläinkuviot voidaan tunnistaa hirviksi, peuroiksi tai kauriiksi, mutta eräät kuviot ovat niin tyyliteltyjä, ettei lajitunnistusta voida tehdä. Osa kuvioista ovat geometrisiä kuvioita tai linjoja, joiden merkitystä ei tiedetä.


title: Holtåsin kalliopiirrokset

text: Kuvakenttä löytyy valtatie 111 (fylkesvei 111) eli vanhan E18 eteläpuolelta noin kilometri pohjoiseen Ronglanista.


title: Tapen kaari

text: Tapen kaari on harvinainen halo.


title: Tapen kaari

text: Halo näkyy kirkastumina tai lyhyinä kaarimaisina muodostumina. Kaaret ovat noin 46 asteen päässä auringosta siitä ylä- ja alaviistoon. Kaaria on sekä auringon ylä- että alapuolella kaksi, yleisemmin havaittava primääri ja harvinaisempi sekundääri. Yläprimääri on yleisin havaittu osamuoto. Muut ovat alaprimääri, joka näkyy horisontin yläpuolella vain auringon ollessa yli 18 asteen korkeudella, alasekundääri, jota ei todennäköisesti havaita muuten kuin horisontin alapuolella, ja yläsekundääri, josta ei ole tehty havaintoja ja joka esiintyy vain auringon ollessa matalalla horisontin alapuolella.


title: Tapen kaari

text: Haloa havaitaan eniten jääsumussa, yläpilvissä se on hyvin harvinainen. Se esiintyy usein 46 asteen sivuavien kaarten kanssa. Halo syntyy Parry-asentoisesta jääkiteestä, jossa päätypinnat ovat pystyasennossa ja kaksi prismapintaa vaakatasossa.


title: Tapen kaari

text: Halo on nimetty sen Etelämantereella havainneen Walter Tapen mukaan. Ensimmäisen kerran se lienee kuitenkin kirjannut William Parry vuonna 1820.


title: Kochin juutalaiset

text: Kochin juutalaiset (myös Malabarin juutalaiset, "Malabar Yehudan" ja Yuda Mappila) ovat Intian juutalaisten vanhin ryhmä. Sen alkuperän väitetään olevan kuningas Salomonin ajoissa, mutta historiantutkimus ajoittaa maahanmuuton Jerusalemin kukistumisen 70 jaa. aikoihin. Historiallisesti ryhmä on asunut Etelä-Intiassa Cochinin kuningaskunnassa. Alue kuuluu nykyisin Keralan osavaltioon.


title: Kochin juutalaiset

text: Siirtoliike, joka tapahtui useissa aalloissa, johti etniseen, muttei kielelliseen monimuotoisuuteen. Yhteisö jakautui paradesijuutalaisiin (”valkoiset”) ja malabarijuutalaisiin (”mustat”). Historiallisesti ryhmä on ollut kahtia jakautunut: ”mustat” eivät saaneet mennä ”valkoisten” synagogaan, eikä ryhmien välisiä avioliittoja sallittu. Jakautuminen päättyi Kochin juutalaisten sulauduttua Israelin yhteiskuntaan. Molemmat ryhmät puhuivat judeo-malajalamia, joka on malajalamin kielen murre. Suurin osa Kochin juutalaisista muutti Israelin valtion perustamisen jälkeen Israeliin. Jäljelle jäänyt ryhmä on vaarassa hävitä. Vuonna 2011 Kochin kaupungissa asui 9 juutalaista.


title: Sansone

text: Sansone (”Simson”) on vuonna 1961 valmistunut italialainen seikkailuelokuva, jonka on ohjannut Gianfranco Parolini. Lajityypiltään peplumia edustavan elokuvan päähenkilöä Simsonia näyttelee yhdysvaltalainen kehonrakentaja Brad Harris.


title: Sansone

text: Nimestään huolimatta elokuvan sankarilla ei ole juurikaan yhteistä Raamatun henkilöhahmon kanssa. Simson saapuu Sullaniin, jossa paha neuvontantaja Warkalla on vanginnut kuningatar Milan ja asettanut tämän paikalle Romildan. Simson vangitaan, mutta hän pakenee ja liittyy Warkallaa vastustaviin kapinallisiin. Warkalla kiduttaa kapinallisjohtajan sisarta Janinea saadakseen tämän paljastamaan veljensä olinpaikan. Simson pelastaa Janinen, mutta joutuu jälleen vangiksi. Simson kohtaa Warkallan gladiaattorit, voittaa nämä ja saa kansan nousemaan kapinaan. Warkalla surmaa Romildan ja pakenee ryöstösaaliin kanssa, mutta Simson saa hänet kiinni. Mila palaa Sullanin valtaistuimelle ja Simson lähtee kohti uusia seikkailuja.


title: Sansone

text: "Sansone" on kaikkine peplumkliseineen hyvin tyypillinen lajityyppinsä edustaja. Se kohoaa keskitason yläpuolelle Gianfranco Parolinin ohjauksen ja näyttävän lavastuksen ansiosta. Brad Harris on voimamies, joka osaa myös näytellä, ja hänen rinnallaan nähdään toinenkin peplumfilmien sankari, Sergio Ciani alias Alan Steel. Elokuvan varsinainen tähti on kuitenkin ranskalainen Serge Gainsbourg, joka tekee erinomaisen suorituksen vastenmielisenä ja läpeensä pahana Warkallana.


title: Sansone

text: Elokuvan saksalaisessa julkaisussa "Herkules im Netz der Cleopatra" (”Herkules Kleopatran verkossa”) päähenkilö kantaa nimeä Herkules ja ranskalaisessa versiossa "Samson contre Hercule" (”Simson vastaan Herkules”) Herkuleeksi on nimetty Sergio Cianin esittämä Macigno eli ”Järkäle”. Seuraavana vuonna ilmestyi samojen tekijöiden "La furia di Ercole", joka käytännössä on "Sansonen" uudelleenfilmatisointi..


title: Sansone

text: Elokuvasta on saatavilla italialaisen RHV:n hyvälaatuinen DVD, joka sisältää myös englanninkielisen ääniraidan. Amerikkalainen Alphan julkaisu on erittäin heikkotasoinen.


title: Sufferion – Hamartia of Prudence

text: Sufferion – Hamartia of Prudence on suomalaisen goottimetallin yhtyeen Silentiumin kolmas studioalbumi. Se on julkaistu vuonna 2003 levymerkillä Spikefarm Records.


title: Sufferion – Hamartia of Prudence

text: Kaikki kappaleet säveltänyt Sami Boman, ellei toisin mainittu.


title: Van Steenwinckel

text: Arkkitehti- ja taiteilijasuku van Steenwinckel on hollantilais-tanskalainen suku, jonka 1600-luvulla suunnittelemia rakennuksia ja teoksia on Kööpenhaminassa, esimerkiksi Frederiksborgin linna. Kuninkaat Kristian IV ja Fredrik IV antoivat paljon töitä alankomaalaisille taiteilijoille, joista osa jäi pysyvästi Tanskaan.


title: Vaahtopistooli

text: Vaahtopistooli voi tarkoittaa seuraavia asioita:


title: Infinita Plango Vulnera

text: Infinita Plango Vulnera on suomalaisen goottimetallin yhtyeen Silentiumin esikoisalbumi. Se on julkaistu vuonna 1999, ja se on Spinefarm Recordsin alajakson Spikefarm Recordsin ensimmäinen julkaisu.


title: Herandin kalliopiirrokset

text: Herandin kalliopiirrokset sijaitsevat Herandin Bakkossa Jondalin kunnassa Hordalandin läänissä Norjassa. Piirrosten motiivit sisältävät lähinnä maatalousväestön symboliikkaa. Ne ajoitetaan noin 1 100−500 eaa. eli pronssikaudelle. Ensimmäinen kirjallinen mainita kuvakentästä on vuodelta 1903.


title: Herandin kalliopiirrokset

text: Kuvakentässä on noin 150 kuviota. Ne esittävät veneitä, ihmishahmoja, uhrikuppeja, renkaita ja hedelmällisyyssymboliikkaa. Kentässä on harvinaisen paljon hedelmällisyysmagiaan viittaavia kuvia.


title: Herandin kalliopiirrokset

text: Kuvakenttä sijaitsee Utneen vievän valtatien (riksvei 550) varrella Kalhagenissa noin 500 metriä itään Herandin satamalaiturista. Mariskarvetin mäellä on 85 kuviota käsittävä kenttä, josta tunnistetaan muun muassa laivoja, ihmishahmoja, jalanjälkiä, vesikuvioita, renkaita ja uhrikuppeja. Kuvioiden tulkinnat vaihtelevat elämänkaaresta uskontoon ja satoisuudesta aurinkorituaaleihin. Kuvia on tutkittu ja konservoitu vuodesta 1972 saakka ja edelleen löydetään uusia kuvioita. Piirrokset on ilmeisesti hakattu kallion pintaan metallityökaluilla tai kovia kivimateriaaleja käyttäen. Kuvakentän kuvioita on alettu hiljattain maalata niiden paremman erottumisen takia.


title: Jauhe

text: Jauhe on hienojakoista ainetta. Sitä voi tehdä kiinteästä aineesta jauhamalla.


title: Jauhe

text: Erilaisia jauheita elintarvikkeissa:Muita jauhoja


title: Jauhe

text: Tiettyjä jauhoja käytetään myös tekniikassa ja maalaamisessa.


title: Jauhe

text: Sovelluksia:


title: Amortean

text: Amortean on Silentiumin viides studioalbumi, joka julkaistiin 3. joulukuuta 2008.


title: Tenosyklidiini

text: Tenosyklidiini (TCP) on dissosiatiivinen anestesialääke jolla on stimulantti ja hallusinogeeninen vaikutus. Sillä on samankaltaisia vaikutuksia fensyklidiinin (PCP) kanssa, mutta se on huomattavasti voimakkaampi. TCP:tä on käytetty vain vähän 1970–1980-luvuilla, ja siitä tiedetään hyvin vähän.


title: Benosyklidiini

text: Benosyklidiini (BCP, BTCP) "bentsotiofenyylisykloheksyylipiperidiini", on psykoaktiivinen aine ja muuntohuume joka kuuluu aryylisykloheksylamiineihin. Se toimii voimakkaana selektiivisenä dopamiinin takaisinoton estäjänä ja psykostimulanttina.


title: Benosyklidiini

text: Toisin kuin sille sukua olevat kemikaalit kuten ketamiini tai fensyklidiini (PCP), sillä ei ole antikonvulsanttista, anesteettista, hallusinogeenista tai dissosiatiivista vaikutusta.


title: Benosyklidiini

text: BCP:tä on myös käytetty yrityksissä löytää yhtenäistä kemiallista rakennetta selektiivisille dopamiinin takaisinoton estäjille.


title: Benosyklidiini

text: Benosyklidiiniä on löydetty useista ekstaasitableteista joita on myyty MDMA:na.


title: Aito Hitti Pohjanmaa

text: Aito Hitti Pohjanmaa on suomalainen Lapualla toimiva rock-musiikkia lähettävä paikallisradio, jonka toimiluvan omistaa Etelä-Pohjanmaan Viestintä Oy. Etelä-Pohjanmaan Viestintä Oy on osa Kevyt Kanava Oy -konsernia, joka omistaa useita paikallisradioita ympäri Suomen. City Pohjanmaa on yhteistyössä puolivaltakunnallisen Radio Cityn kanssa, ja lähettää myös paljon omaa ohjelmaa, kuten paikallisia haastatteluita, sekä paikallisuutiset ja -mainokset. Aito Hitti-nimen alle radiokanava siirtyi 1. syyskuuta 2016.


title: Aito Hitti Pohjanmaa

text: Aiemmin samoilla taajuuksilla lähettivät muun muassa Radio Seinäjoki ja Radio Paitapiiska.


title: Mika Jussila

text: Mika Jussila on suomalainen masteroija (mastering engineer) sekä yksi Finnvox-studion omistajista. Jussila on heinäkuuhun 2018 mennessä masteroinut 3847 CD-albumia, joista 1518 on metallimusiikkia tai hard rockia. 1980-luvulla Jussila ehti kaivertaa noin 2000 vinyyli-LP:tä ennen vinyylilevyjen tuotannon lopettamista Finnvox-studioilla.


title: Mika Jussila

text: Mika Jussilan ura Finnvoxin masteroijana alkoi lokakuun 29. päivä 1984. Ensimmäiset kahdeksan vuotta Jussila masteroi vinyylilevyjä ja päätoimiseksi CD-masteroijaksi hän siirtyi 1993 masteroituaan CD:itä vinyylilevyjen rinnalla jo muutamana aikaisempana vuonna. Huippuvuosina 2000-luvun taitteessa Jussila teki noin 250 albumimasterointia vuodessa, mutta luku on laskenut noin 90 albumin vuositahtiin. Jussilan asiakkaista yli puolet on ulkomaalaisia.


title: Mika Jussila

text: Masteroinnin ohessa Jussila on toiminut myös juniorivalmentajana salibandyseura Espoon Oilersissa. Nykyään hän toimii myös ammattivalokuvaajana ja on erikoistunut rockyhtyeiden livekuvauksiin. Jussilan kuvia on julkaistu lehdissä, kirjoissa ja levynkansissa.


title: 2C-SE

text: 2C-SE on vähän tunnettu psykedeelinen huume 2C-luokasta. Se on 4-seleno muunnos 2C-T:stä.


title: 2C-SE

text: 2C-SE:n kehitti ensimmäisenä Alexander Shulgin, ja kirjassaan PiHKAL hän on listannut annostukseksi noin 100mg ja vaikutusajaksi 6-8 tuntia. 2C-SE aiheuttaa vähäisiä visuaalisia harhoja.


title: 2C-SE

text: 2C-SE:stä on olemassa vain vähän tietoa, muun muassa sen farmakologisista ominaisuuksista, metabolismista ja myrkyllisyydestä; seleeniyhdisteet yleensä ovat myrkyllisiä suurina määrinä, vaikka seleeni onkin tärkeä hivenaine.


title: Minerva Pappi

text: Minerva Pappi on suomalainen äänitteiden masteroija.


title: Minerva Pappi

text: Vuonna 1992 Minerva valitsi opiskelupaikakseen editointia opettavan taidelukion. Päätökseen vaikuttivat vahvasti kiinnostus kelanauhureihin, videonauhureihin, kasettisoittimiin, televisioon sekä radioon. Pappi aloitti Finnvoxilla vuonna 1995, jossa hän työskenteli vuoteen 2013 saakka. Sen jälkeen hän siirtyi Chartmakersille, ja vuonna 2016 hän perusti oman Waudio -masterointistudion Helsingin Vallilaan.


title: Minerva Pappi

text: Pappi on uransa aikana masteroinut yli 350 albumia.


title: VDV

text: Lyhenne VDV voi viitata seuraaviin:


title: Google TV

text: Google TV on Googlen, Intelin, Sonyn ja Logitechin yhdessä tuottama älytelevisioiden käyttöjärjestelmä, joka on saatavilla erillisenä lisälaitteena tai älytelevision ominaisuutena. LG:n uusin televisioihin se tulee oletuksena. Laitetta ohjataan kauko-ohjaimella, jossa on qwerty-näppäimistö ja puheohjaus. Laitetta ei ole saatavilla Suomessa. Ensimmäiset Google TV -laitteet julkistettiin toukokuussa 2010. Google TV lakkautettiin vuonna 2014.


title: Google TV

text: Google TV sisältää tuen tilausvideopalveluille. Laitteessa on oletuksena Google Chrome, YouTube sekä joitakin muita Googlen sovelluksia. Lisäksi laitteeseen voi ladata Google Playn kautta uusia sovelluksia. Laite tukee myös internetin Flash-pelejä.


title: Google TV

text: Google TV julkistettiin 6. syyskuuta 2010. Ensimmäiset laitteet valmistettiin yhdessä Intelin, Sonyn ja Logitechin kanssa. Laitteet käyttivät Intelin CE4100-suoritinta. Laitteet eivät menestyneet kovin hyvin ja tuottivat tappioita valmistajilleen. Google aloitti uusien laitteiden kehittelyn Sonyn, LG:n, Samsungin ja Vizion kanssa vuonna 2012. Uudemmat laitteet käyttävät ARM-suorittimia. Google TV:n SDK suljettiin vuonna 2014 ja sen tilalle julkaistiin Android TV.


title: Gianfranco Parolini

text: Gianfranco Parolini (20. helmikuuta 1930 Rooma – 26. huhtikuuta 2018 Rooma) oli italialainen elokuvaohjaaja ja käsikirjoittaja. Hänet tunnetaan myös taiteilijanimellä "Frank Kramer".


title: Gianfranco Parolini

text: Parolinin ura alkoi vuonna 1950 Roberto Rossellinin elokuvasta "Francesco, Jumalan narri". Hän työskenteli aluksi käsikirjoittajana ja myöhemmin myös ohjaajana. Parolini on ohjannut muun muassa peplumelokuvia, vakoilujännäreitä ja italowesternejä.


title: Puolan malja

text: Puolan malja on nimitys Helsingissä vuonna 1830 tapahtuneelle poliittiselle skandaalille, jossa ylioppilaiden väitettiin kohottaneen maljan Venäjää vastaan kapinoiville puolalaisille.


title: Puolan malja

text: Puolan kapina, joka alkoi 29. marraskuuta 1830, oli laajennut koko Euroopan puheenaiheeksi. Venäjän keisari Nikolai I pelkäsi kumouksen leviävän, minkä seurauksena myös Suomen viranomaiset pitivät tavallistakin tiukemmin silmällä kaikkea vähänkin epäilyttävää toimintaa. Helsingissä joukko ylioppilaita oli juhlinut 16. joulukuuta 1830 "pro gradu" -koetuloksiaan Mennin kahvilassa Aleksanterinkadulla ja tilaisuudessa oli kohotettu ”puolalainen malja”.


title: Puolan malja

text: Matematiikan dosentti Claes Albert Tulindberg ilmiantoi osalliset muutamia kuukausia jälkeenpäin ja kertoi joukossa olleen myös kaksi yliopiston opettajaa, J. L. Runeberg ja J. J. Nervander. Huhupuheiden mukaan ilmiannon syynä oli se, että Nervander oli Tulindbergin kilpailija avointa matematiikan apulaisprofessuuria haettaessa.


title: Puolan malja

text: Kireässä ilmapiirissä tapaus sai suhteettoman huomion ja siitä raportoitiin itselleen keisarille. Tapauksen pelättiin asettavan suomalaisten lojaaliuden tsaarinvallalle epäilyksenalaiseksi, joten siihen reagoitiin tiukasti. Ministerivaltiosihteeri ja yliopiston vt. kansleri Robert Henrik Rehbinder matkusti Pietarista Helsinkiin tutkimaan tapausta. Hänen kuulusteluissaan Nervander kiisti edes olleensa paikalla ja Runeberg keksi selittää kyseessä olleen väärinkäsitys. Hän sanoi ylioppilaiden kutsuvan lasin viimeistä juomatilkkaa ”puolalaiseksi”. Lisäksi kaikki läsnä olleet väittivät Tulindbergin olleen niin tukevassa humalassa, ettei hän olisi voinut seurata tilannetta kovinkaan tarkasti. Rehbinder hyväksyi selitykset ja lopulta Pietarista vaadittiin vain rehtoria antamaan julkinen varoitus osallisille. Rehbinder sanoi myöhemmin tapausta kanslerikautensa vaikeimmaksi.


title: Puolan malja

text: Vaikka ylioppilaspiireissä tunnettiinkin yleisesti jonkinlaista sympatiaa kapinoivia puolalaisia kohtaan, kyseessä tuskin oli kovin vakava poliittinen kannanotto vaan pikemminkin kiinnostuksen ilmaiseminen maailmantapahtumiin.


title: Maija Könönen

text: Maija Könönen (s. 26. kesäkuuta 1955 Joensuu) on venäläisen kulttuurin tutkimuksen professori Itä-Suomen yliopistossa. Könönen valittiin virkaan viiden vuoden määräajaksi 1. tammikuuta 2012 alkaen. Könönen suoritti kauppatieteiden maisterin tutkinnon vuonna 1980 Turun kauppakorkeakoulussa, filosofian maisterin tutkinnon vuonna 1996 Helsingin yliopistossa ja filosofian tohtorin tutkinnon vuonna 2003 Helsingin yliopistossa. Hänet nimitettiin Helsingin yliopiston venäläisen kirjallisuuden dosentiksi vuonna 2009. Könönen toimi Suomen Akatemian tutkijatohtorina vuosina 2005–2008.


title: Vekaransalmen lossi

text: Nykyisen Vekaransalmen lossin on rakennetanut Uudenkaupungin Työvene Oy vuonna 1995. Ennen Vekaransalmea lossi palveli Turun saaristostossa. Lautan kantavuus on 70 tonnia ja se ottaa kerrallaan enintään 21 henkilöautoa. Vekaransalmen virran leveys lauttapaikan kohdalla on 252 metriä.


title: Vekaransalmen lossi

text: Pohjois-Savon ely-keskus käynnisti keväällä 2012 tiesuunnitelman Vekarasalmen lossin korvaamiseksi sillalla. Tiesuunnitelmassa lossin korvaisi noin 620 metriä pitkä kiinteä silta, joka sijoittuisi lossin pohjoispuolelle noin 80 metrin päähän lossista. Siltaa varten rakennetaan uutta maantietä noin 1,9 kilometriä. Vekaransalmen sillan tiesuunnitelma valmistuu keväällä 2013. Tiesuunnitelman laatimiseen on saatu EU-rahoitusta EAKR-ohjelmasta.


title: Ghedi Lönnberg

text: Ghedi Lönnberg (oik. Lönnberg-Holsti; ) oli suomalainen näyttelijä. Hänet tunnettiin moraalisten ristiriitojen kanssa kamppailevien naisten tulkitsijana, hänen tunnetuin elokuvaroolinsa lienee nimiosa "Haaviston Leenissä" vuodelta 1948. Lönnberg näytteli kaikkiaan yhdeksässä kokoillan elokuvassa ja loi mittavan näyttämöuran Svenska Teaternissa.


title: Ghedi Lönnberg

text: Lönnberg syntyi agronomipariskunta Daniel ja Ethel Lönnbergin perheeseen. Hänellä oli mahdollisuus elokuvauraan jo 12-vuotiaana koulutyttönä, mutta ei saanut isoäidiltään siihen lupaa. Lönnberg valmistui ylioppilaaksi Töölön ruotsalaisesta yhteiskoulusta vuonna 1941 ja ilmoittautui seuraavana syksynä Svenska Teaternin oppilaskouluun.


title: Ghedi Lönnberg

text: Äidinkieleltään ruotsinkielinen Lönnberg näytteli opiskelunsa aikana pieniä rooleja Ruotsalaisessa teatterissa ja rintamakiertueilla. Hän siirtyi teatterikoulun päätyttyä ensin Vaasan (1944–1946) ja sitten Turun ruotsalaisen teatterin kaartiin kaudeksi 1946–1947. Helsingissä Lönnbergin maineikkain työ oli Titania William Shakespearen "Kesäyön unelmassa". Svenska Teaterniin Lönnberg oli kiinnitettynä 1947–1952 ja 1966–1968, mutta hänen teatteriuransa jatkui vuoteen 1984 asti.


title: Ghedi Lönnberg

text: Teatterikoulussa opiskellessaan Lönnberg koekuvattiin SF:n studiossa esittämässä kohtauksia Henrik Ibsenin "Nukkekodista". Tuottaja Toivo Särkkä otti häneen myöhemmin yhteyttä, mikä johti sairaanhoitajaoppilas Aino Lahden rooliin Hannu Lemisen elokuvassa "Synnin jäljet" vuonna 1946. Se on niin kutsuttu ”probleemielokuva”, joka varoittaa sukupuolitaudeista. Lönnberg toisti roolinsa myös elokuvan ruotsinkielisessä versiossa "Synd". Suomi-Filmin tuottamassa Aleksis Kivi -elämäkertaelokuvassa "”Minä elän”" hän näytteli Charlotte Raata. Särkän ohjaamassa draamassa "Suopursu kukkii" vuonna 1947 Lönnbergin rooli oli tohtorinna Mirjam Rantala.


title: Ghedi Lönnberg

text: Ensimmäisen taiteellisesti merkittävän roolinsa Lönnberg sai Orvo Saarikiven ohjaamassa melodraamassa "Kuudes käsky". Hän näytteli nuorta emäntää, Lenteelän Sinikkaa, joka ajautuu suhteeseen naapurin isännän kanssa aviomiehensä ollessa sotarintamalla. Se oli ensimmäinen Lönnbergin tyypillisesti esittämistä vahvoista naisista, jotka kamppailevat yhteiskunnan moraalisten normien ja rakkauselämän ongelmien kanssa. Lönnberg sai osastaan suitsutusta aikalaiskriitikoilta. Vuonna 1948 seurasi Lönnbergin uran tunnetuin rooli, kun talvella astui ensi-iltoihin "Haaviston Leeni". Lönnbergin tulkitsema maalaistyttö lähtee etsimään onneaan kaupungista, mutta ajautuukin lukuisiin vaikeuksiin. Rooli oli Lönnbergille taiteellinen voitto; hän vakuutti sekä ulkoisella että sisäisellä tulkinnallaan, ja suoritus sai jälleen kiitosta arvostelijoilta. Hänen arvioitiin näyttelemisen osalta kehittyneen ja kypsyneen, ulkomuotoa taas pidettiin ”harvinaisen filmillisenä”, uhkeaa säteilyvoimaa ja raikasta sensualismia hehkuvana. Seuraavaksi Lönnberg näytteli Sandkullan kartanon tytärtä Särkän romanttisessa komediassa "Neljästoista vieras".


title: Ghedi Lönnberg

text: Lönnbergin valkokangasura päättyi lähes yhtä nopeasti kuin se oli alkanutkin, viimeisiksi rooleiksi jäivät sivuosat Lemisen elokuvissa "Rosvo-Roope" (1949) ja "Hän tuli ikkunasta" (1952), joiden päärooleissa nähtiin Helena Kara ja Tauno Palo. Sen jälkeen Lönnberg siirsi uransa painopisteen teatteriin. Kuusikymmenvuotiaana 1980-luvulla hänet nähtiin vielä parissa televisiotuotannossa, kuten Ylen sarjassa "Harjunpää ja kylmä kuolema" (1983).


title: Ghedi Lönnberg

text: Ghedi Lönnberg oli aviossa anatomian dosentti Paul Holstin kanssa. Hän menehtyi hieman ennen 80-vuotispäiväänsä 23. huhtikuuta 2003.


title: Ghedi Lönnberg

text: Lähde:


title: Violent Journey Records

text: Violent Journey Records on suomalainen metallimusiikkiin keskittyvä itsenäinen levy-yhtiö, joka on perustettu vuonna 2007. Yhtiön nimi tulee omistajan ja perustajan Vesa Ruokankaan nimikirjaimista.


title: Jussi-palkinnot 2013

text: Jussi-gaala 2013 järjestettiin 3. helmikuuta 2013 Helsingin Kaapelitehtaalla. Tilaisuudessa jaettiin Jussi-palkinnot vuoden 2012 parhaille elokuville. Gaalan juonsivat Mikko Leppilampi ja Vappu Pimiä. Tilaisuuden televisioi MTV3 ja se keräsi 676 000 katsojaa.


title: Jussi-palkinnot 2013

text: Eniten palkintoja keräsi "Puhdistus" viidessä eri sarjassa. Toisaalta merkittävät parhaan elokuvan, parhaan ohjauksen sekä parhaan käsikirjoituksen Jussit menivät elokuvalle "Kohta 18". Uutena palkintokategoriana aloitti parhaan maskeeraussuunnittelun Jussi.


title: Jussi-palkinnot 2013

text: Yleisö-Jussin voitti "Nightmare – painajainen merellä".


title: Jussi-palkinnot 2013

text: Betoni-Jussin sai Anneli Sauli.


title: Ruohola

text: Ruohola on suomenkielinen sukunimi. Ruohola-nimisiä henkilöitä:


title: Häivänirkko

text: Häivänirkko ("Leucodonta bicoloria") on lähes valkoinen yöperhoslaji ja suvun "Leucodonta" ainoa laji.


title: Häivänirkko

text: Häivänirkko on keskikokoinen, valkoinen perhonen, jota ei voi sekoittaa muihin lajeihin. Etusiivet ovat puhtaan valkoiset ja siiven keskiosassa sisempi ja ulompi poikkiviiru erottuvat vaihtelevasti mustina, katkeilevina juovina. Poikkiviirujen väliin jäävällä alueella on vaihtelevissa määrin kirkkaan oranssia väriä, joka muodostaa yleensä L-kirjaimen muotoisen alueen. Aivan siiven takareunassa on pientä mustaa täplitystä. Takasiivet ovat puhtaan valkoiset. Perhosen ruumis on valkoisen karvan peittämä, mutta etenkin keskiruumiin etuosa voi olla kellertävänsävyinen. Siipiväli 34–40 mm.


title: Häivänirkko

text: Etenkin Suomessa lajilla esiintyy värimuoto "albida", jolta puuttuu oranssi väri ja joka saattaa olla muutenkin lähes kuvioton.


title: Häivänirkko

text: Lajia tavataan Euroopasta Japaniin saakka. Suomessa sitä tavataan maan etelä- ja keskiosissa suunnilleen Kokkola-Lieksa-linjalle saakka. Ei kuitenkaan Ahvenanmaalla. Perhoset lentävät yhtenä sukupolvena touko-kesäkuun vaihteesta heinäkuun loppupuolelle. Lennon huippu lienee juhannuksen aikoihin, mutta valoisassa kesäyössä perhosten houkuttelu valolle on vaikeaa, mikä tekee arvioinnin vaikeaksi. Lentoaika yksittäisellä havaintopaikalla on melko lyhyt.


title: Häivänirkko

text: Häivänirkko on melko paikoittainen laji, joka elää kosteissa, runsaasti aluskasvillisuutta kasvavissa lehtimetsissä sekä soilla ja niiden reunamilla. Pohjoiseen päin mentäessä lajin tyypilliset elinympäristöt muuttuvat kuitenkin kuivemmiksi ja lämpimämmiksi. Perhosia tavataan lähes ainoastaan niiden tyypillisessä elinympäristössä ja ne lentävät pääasiassa lyhyen aikaa iltahämärissä, joskin naaraat voivat olla aktiivisia myös päivisin. Koiraat tulevat valolle, naaraat erittäin harvoin.


title: Häivänirkko

text: Naaras munii 200–400 munaa ryhmiksi lehtien alapinnoille puiden latvustoihin. Munat kuoriutuvat reilun viikon kuluttua ja toukat elelevät yksittäin lehtien alapinnoilla. Toukat ovat täysikasvuisia elokuun alussa ja koteloituvat yhteensidottujen lehtien väliin kehräämänsä kotelokopan sisään. Kotelo putoaa lehtien pudotessa maahan ja talvehtii, joskus kahdestikin.


title: Häivänirkko

text: Juuri ennen koteloitumistaan toukka jyrsii asuttamansa oksan kuoren rikki koko oksan ympäri aiheuttaen oksan kuihtumisen. Tämän käyttäytymisen syytä ei tunneta.


title: Häivänirkko

text: Toukka elää koivuilla ("Betula").


title: Kętrzyn

text: Kętrzyn (aiemmin Rastenburg) on kaupunki Puolassa Kętrzynin piirikunnassa. Vuonna 2015 kaupungissa asui vajaat 28 000 asukasta.


title: Kętrzyn

text: Kaupunki on perustettu vuonna 1329, ja virallisen kaupungin aseman se sai vuonna 1357. Vuonna 1914 kaupungin lähellä käytiin Saksan ja Venäjän välillä Masurian järvialueen taistelu, joka oli osa Tannenbergin taistelua.


title: Kętrzyn

text: Kaupungin läheisessä metsässä sijaitsi Adolf Hitlerin vanha hallintobunkkeri Sudenpesä. Puna-armeija valloitti kaupungin saksalaisilta vuonna 1945 Veiksel–Oder-operaatiossa. Kaupunki luovutettiin Puolalle Potsdamin konferenssissa, kaupungissa asuneet saksalaiset karkoitettiin ja tilalle tuli puolalaisia. Vuonna 1950 kaupungin nimeksi muutettiin Kętrzyn.


title: Valkohangokas

text: Valkohangokas ("Cerura erminea") on kookas, valkoinen yöperhonen. Suomessa se on tuore ja melko harvinainen tulokaslaji.


title: Valkohangokas

text: Valkohangokas muistuttaa suuresti läheistä sukua olevaa isohangokasta ("Cerura vinula"). Etusiivet ovat kirkkaan valkoiset, tyviosastaan mustapilkkuiset. Siiven keski- ja ulko-osassa on useita terävästi mutkittelevia mustia poikkiviiruja. Siipisuonet erottuvat ohuina, mustina viiruina. Takasiivet ovat harmahtavan valkoiset ja niissä on tumma keskitäplä. Takasiipien siipisuonet ovat mustat. Sekä etu- että takasiipien ulkosyrjässä on mustat täplät siipisuonten väleissä. Keskiruumis on valkoinen ja sen selkäpuolella on kuusi mustaa täplää. Myös takaruumis on valkoinen, mutta selkäpuolelta kärkiosaa ja keskiviivaa lukuun ottamatta musta. Kärkiosassa on neljä mustaa, ohutta pitkittäisviirua. Siipiväli vaihtelee 45–71 mm naaraiden ollessa selvästi koiraita kookkaampia.


title: Valkohangokas

text: Myös toukka muistuttaa isohangokkaan toukkaa. Se täysikasvuisena 55–70 mm pitkä, vihreä ja selkäpuolella on punaruskea satulanmuotoinen laikku, jolla on leveä valkoinen reunus. Kolmannen jaokkeen selkäpuolella on voimakas kyhmy ja seitsemännen jaokkeen sivuilla laaja valkoinen laikku. Ensimmäisen jaokkeen etupuolisko on ruusunpunainen ja sen yläreunassa on kaksi mustaa silmätäplää. Rintajalat ovat tummanruskeat. Pää on tummanruskea ja toukan peräpäässä on kaksi pitkää uloketta.


title: Valkohangokas

text: Valkohangokkaan levinneisyys ulottuu Pyreneiltä Keski-Euroopan poikki Balkanille ja Baltiaan sekä edelleen Venäjän poikki Koreaan saakka. Laji puuttuu suuresta osasta Välimeren ympäristöä. Pohjoismaissa lajia tavataan ainoastaan Suomessa.


title: Valkohangokas

text: Suomessa valkohangokas on tulokas, joka on tavattu ensimmäisen kerran Virolahdelta vuonna 2000 ja sittemmin laji on levinnyt etelärannikkoa pitkin länteen päin. Nykyisin sen levinneisyys ulottuu Etelä-Savosta ja Etelä-Karjalasta aivan etelärannikkoa pitkin Turun saaristoon ja Ahvenanmaalle. Perhoset lentävät yhtenä sukupolvena touko-kesäkuun vaihteesta heinäkuun loppupuoliskolle.


title: Valkohangokas

text: Valkohangokas elää lämpimissä ja valoisissa lehtimetsissä sekä puistoissa. Perhoset oleilevat ilmeisesti pääasiassa latvustoissa ja niitä tavataan yksitellen. Lento tapahtuu illasta pitkälle yöhön ja koiraat lentävät valolle, naaraat vain harvoin. Päivälevolta perhosia ei tavata kuin poikkeuksellisesti sellaisen asetuttua seinälle tai muuhun epätyypilliseen paikkaan. Häirittynä perhonen pudottautuu maahan ja näyttelee kuollutta. Tarvittaessa se voi myös erittää vetysyanidia.


title: Valkohangokas

text: Naaras munii 250–300 munaa pareittain tai pieniksi ryhmiksi lehtien yläpinnoille. Muninta tapahtunee lähinnä korkealla latvustoissa. Toukat elävät aluksi pareittain, mutta myöhemmin yksitellen. Ne viihtyvät auringonpaisteessa eivätkä erityisemmin pyri piiloutumaan. Toukat ovat täysikasvuisia elokuussa ja koteloituvat kotelokoppaan, joka on toukan puun kuoreen kaivertamassa kolossa, jota suojaa kova puunmuruilla ja jäkälillä naamioitu suojus. Kotelo talvehtii yleensä kerran, joskus kahdesti.


title: Valkohangokas

text: Toukan ravintokasveja ovat haapa ("Populus tremula"), muut poppelit ("Populus") sekä pajut ("Salix").


title: Ceviche

text: Ceviche on Etelä-Amerikasta kotoisin oleva limetillä raakakypsytettävä kalaruoka. Cevichen raaka-aineeksi sopivat esimerkiksi kuha, lohi tai tonnikala.


title: Ceviche

text: Cevichen annetaan marinoitua sitrushedelmistä peräisin olevasta happamessa mehussa. Näissä oleva sitruunahappo denaturoi merenelävien proteiinit ja saa ne näyttämään lähestulkoon kypsennetyiltä, ja luonnollisesti mehu maustaa raaka-aineen samanaikaisesti. (Hapan marinadi ei toki kuitenkaan tapa mahdollisia bakteereja tai loismatoja.) Perinteistä cevicheä marinoidaan jopa kolmen tunnin ajan, mutta 1970-luvulla yleistynyttä nykyaikaista cevicheä valmistettaessa marinointiaika on lyhyempi. Sopivaa kala-raaka-ainetta käytettäessä aika voi lyhentyä aineksien sekoittamisen ja pöytään tuomisen vaatimaan aikaan.


title: Gallery of Pain

text: Gallery of Pain on suomalaisen thrash metal -yhtyeen A.O.D.:n ensimmäinen studioalbumi. Se on julkaistu vuonna 2010 levymerkillä Violent Journey Records.


title: Isonirkko

text: Isonirkko ("Peridea anceps") on kookas nirkkoihin kuuluva yöperhoslaji. Suomessa se on tavattu vain muutaman kerran harhailijana.


title: Isonirkko

text: Etusiivet ovat muodoltaan pitkänomaiset, hieman läpikuultavat ja niiden pohjaväri on likaisen harmaanruskea, jota kellertävät siipisuomut sävyttävät. Sisempi poikkiviiru on tumma, kaareva ja terävästi mutkitteleva. Ulompi poikkiviiru erottuu heikosti. Siiven ulko-osassa siipisuonten väleissä on tummat, siivensuuntaisesti venyneet laikut. Keskitäplä on ruskea ja muodoltaan pitkulainen. Siiven takareunassa on tumma suomutupsu. Takasiivet ovat kuviottomat ja kellertävän valkoiset, vain etureunastaan tummanharmaat. Siipiväli 50–67 mm naaraiden ollessa koiraita kookkaampia ja ruumiiltaan rotevampia.


title: Isonirkko

text: Isonirkon levinneisyys kattaa suurimman osan Eurooppaa, pohjoisimpia osia lukuun ottamatta. Sitä tavataan myös Pohjois-Afrikassa ja idässä Kaukasukselle saakka. Suomessa lajia on tavattu vain satunnaisena harhailijana, ensimmäisen kerran Nurmijärveltä vuonna 2003. Sittemmin perhosia on tavattu muutamia kertoja Uudeltamaalta ja kerran Varsinais-Suomesta. Perhoset lentävät yhtenä sukupolvena toukokuussa.


title: Isonirkko

text: Isonirkon elinympäristöjä ovat valoisat ja lämpimät metsät, joissa kasvaa tammia. Sitä tavataan harvoin kaukana tyypilliseltä elinpaikaltaan. Perhoset aloittavat lennon illan hämärtyessä ja jatkavat keskiyölle saakka. Päivisin perhoset lepäävät puiden rungoilla tai oksilla. Valolle tulevat yksilöt ovat pääasiassa koiraita naaraiden osuuden ollessa 20–30 %. Valopyyntihavaintojen perusteella naaraat myös lopettavat lentonsa koiraita aikaisemmin illalla ja ne liikkuvat joskus tavanomaista elinympäristöään tiheämmissäkin metsissä. Laji voi sopivalla paikalla olla melko runsaslukuinen.


title: Isonirkko

text: Naaras munii 150–250 munaa muutaman kymmenen munan ryhmiksi oksille ja lehtien alapinnoille. Toukat viihtyvät aluksi pienissä ryhmissä, mutta erakoituvat kasvaessaan. Ne oleskelevat pääasiassa lehtien alapuolella keskiruodin vieressä. Toukat ovat täysikasvuisia elo-syyskuussa, jolloin ne muuttuvat pinnaltaan öljyisiksi ja vaeltavat etsimään koteloitumispaikkaa. Kotelo on maa-aineksella naamioidun kotelokopan sisällä aivan maanpinnan alla. Kotelo talvehtii, joskus kahdestikin.


title: Isonirkko

text: Toukan ravintokasveja ovat tammet ("Quercus"), etelämpänä myös pyökit ("Fagus") sekä koivut ("Betula").


title: Australian avoin tennisturnaus 2013 – miesten kaksinpeli

text:
Novak Đoković oli voittanut turnauksen kaksi viimeisintä kertaa, ja saavutti nyt kolmannen peräkkäisen voittonsa.
 Philipp Kohlschreiber "(3. kierros)
 Aleksandr Dolgopolov "(1. kierros)
 Tommy Haas "(1. kierros)
 Sam Querrey "(3. kierros)
 Andreas Seppi "(4. kierros)
 Fernando Verdasco "(3. kierros)
 Mihail Južnyi "(2. kierros)
 Jerzy Janowicz "(3. kierros)
 Florian Mayer "(2. kierros)
 Jürgen Melzer "(3. kierros)
 Martin Kližan "(1. kierros)
 Marcos Baghdatis "(3. kierros)
 Thomaz Bellucci "(1. kierros)
 Marcel Granollers "(2. kierros)
 Radek Štěpánek "(3. kierros)
 Julien Benneteau "(4. kierros)


title: Stykketin kalliopiirrokset

text: Stykketin kalliopiirrokset sijaitsevat Stykketin maatalon piha-alueella Rissan kunnassa Etelä-Trøndelagin läänissä Norjassa. Kuviot esittävät viittä hirveä ja sijaitsevat kalliolla, joka pilkistää rinteestä esiin ja on jääkauden hioma. Kuvat ajoitetaan yleensä nuoremman kivikauden (noin 4 000−1 800 eaa.) loppupuolelle. Kalle Sognnes on ajoittanut piirrokset maankohoamisen perusteella 3 800 eaa. .


title: Stykketin kalliopiirrokset

text: Piirroskentän kuvaus on tehty Kalle Sognnesin piirroken perusteella. Hirvet on piirretty kalliota hakkaamalla. Pienin hirvi sijaitsee kuvakentän oikella reunalla ja katsoo vasemmalle. Se lienee vasa, koska sen pituus on puoli metriä. Toinen vasa seisoo emonsa jaloissa ja on kuvakentässä seuraavana. Se katsoo vasemmalle taakseensa. Vasan pituus olisi noin metrin, jos se katsoisi eteensä. Emo, joka on 1,6 metriä pitkä, katsoo vasemmalle ja on realistisesti piirretty. Emon pään yläpuolella on jokin epäselvä merkki, joka tuskin esittää sarvia. Seuraava hirvi on säilynyt huonosti. Valokuvista päätelle alue, joka valuttaa vettä, on kulunut pinnaltaan ja piirros on lähes hävinnyt. Hirveltä puuttuu siten keskivartalo, mutta pääpuoli ja takapää sekä molemmat takajalat ovat jäljellä. Jos ei usko kulumiseen, voidaan ajatella kuvion jääneen kesken. Viides hirvi sijaitsee usean metrin päässä oikealla. Se on säilynyt osittain ja selän peräosa vain puuttu.


title: Stykketin kalliopiirrokset

text: Jan Magne Gjerde on huomauttanut, että kalliopiirroksissa piirrettiin ennen 5 500-5 000 eaa. vain suuria saaliseläimiä kallioon ja sen jälkeen tapahtui muutos kohti pienempien kuvioiden käyttöä. Samalla kuvien aiheet lisääntyivät, samoin kuvakenttien lukumäärä ja niihin hakattujen kuvien lukumäärät. Tämän vuoksi Stykketin piirrokset voisivat olla vanhempiakin.


title: Stykketin kalliopiirrokset

text: Hirvi oli kivikaudella eräs tavallisimmista kalliopiirrosten motiiveista Norjassa. Hirvikuvien tekemisestä on useita teorioita. Eräs teoria väittää, että tekemällä hirvestä kallioon kuvan, vangitaan tai kontrolloidaan sen sielua ja varmistetaan sen pyynnin onnistuminen. Toisaalta kuvat selitetään toteismin termein, joiden avulla heimo identifioi itsensä. Viime vuosina eläinkuvat on myös nähty erityisinä "voimaeläiminä", jotka heimon shamaanit hakkasivat kallioon.


title: Stykketin kalliopiirrokset

text: Kuvakenttää on valmisteltu yleisölle tekemällä paikalle parkkipaikka , pystyttämällä paikalle opasteet ja laatimalla aiheesta elektroniset opasteen ladattavaksi kännykkään. Kalliolle on myös rakennettu pyörätuoliramppi.


title: Kalamáta

text: Kalamáta () on Kreikan kaupunki ja samanniminen kunta (Δήμος Καλαμάτας, "Dímos Kalamátas"), joka sijaitsee Messenian alueyksikössä Peloponnesoksen alueella. Kaupunki on Messenian hallinnollinen keskus. Koko kunnan pinta-ala on 442,7 neliökilometriä ja väkiluku 69 849. Varsinaisen Kalamátan kaupungin väkiluku on 54 100 (vuonna 2011).


title: Kalamáta

text: Kalamáta sijaitsee Peloponnesoksen niemimaan eteläosassa Messenianlahden rannalla ja Taÿ́getos-vuoren juurella. Kaupungin lähellä Messínissä sijaitsee Kalamátan kansainvälinen lentoasema.


title: Kalamáta

text: Frankit rakensivat Kalamátaan linnan 1200-luvulla. Kalamáta kehittyi satamakaupunkina, kun sen satama uusittiin 1800-luvun loppupuolella. Vuonna 1986 siellä koettiin tuhoisa maanjäristys.


title: Kalamáta

text: Nykyinen Kalamátan kunta muodostui, kun Kalamáta, Arfará, Áris ja Thouría yhdistyivät vuoden 2011 alussa Kallikrates-suunnitelman mukaisesti.


title: Kalamáta

text: Vuoden 2011 kuntauudistuksesta lähtien Kalamátan kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Australian avoin tennisturnaus 2013 – naisten kaksinpeli

text:
Turnauksen puolustava mestari Viktoryja Azarenka voitti Australian avoimet toisen kerran peräkkäin päihittämällä loppuottelussa Kiinan Li Nan.
 Lucie Šafářová "(2. kierros)
 Julia Görges "(4. kierros)
 Jekaterina Makarova "(puolivälierät)
 Yanina Wickmayer "(3. kierros)
 Varvara Lepchenko "(2. kierros)
 Jelena Janković "(3. kierros)
 Klára Zakopalová "(2. kierros)
 Anastasija Pavljutšenkova "(1. kierros)
 Venus Williams "(3. kierros)
 Hsieh Su-wei "(2. kierros)
 Sorana Cîrstea "(3. kierros)
 Jaroslava Švedova "(1. kierros)
 Sloane Stephens " (välierät)
 Tamira Paszek "(2. kierros)
 Urszula Radwańska "(1. kierros)
 Mona Barthel "(1. kierros)


title: Tšekin presidentinvaali 2013

text: Tšekin presidentinvaali 2013 järjestettiin Tšekissä 11.–12. tammikuuta 2013. Kukaan ehdokkaista ei saanut äänten enemmistöä, joten vaalien toinen kierros järjestettiin 25.–26. tammikuuta. Tšekit pääsivät perustuslain muutoksen myötä valitsemaan uuden presidentin väistyvän Václav Klausin tilalle suoralla vaalilla. Aiemmin presidentin oli valinnut maan parlamentti. Klausin seuraajiksi olivat vahvimmin ehdolla muun muassa maan entiset pääministerit Miloš Zeman sekä Jan Fischer, jotka suhtautuvat suhteiden tiivistämiseen Euroopan unioniin Klausia suopeammin.


title: Tšekin presidentinvaali 2013

text: Vaalin ensimmäisellä kierroksella kukaan ehdokkaista ei saanut vaadittavaa enemmistöä. Toiselle kierrokselle pääsivät ulkoministeri Karel Schwarzenberg ja entinen pääministeri Miloš Zeman. Sosiaalidemokraatteja edustanut entinen pääministeri Zeman voitti presidentinvaalin toisen kierroksen keräten 55 prosenttia äänistä. Konservatiiveja edustaneen ulkoministeri Schwarzenbergin äänisaalis jäi 45 prosenttiin.


title: Pietro Fantin

text: Pietro Fantin (s. 28. marraskuuta 1991 Curitiba) on brasilialainen autourheilija. Hän aloitti uransa karting-sarjoissa. Vuonna 2010 Fantin kilpaili Formula 3 Sudamericana sarjassa voittaen kolme kilpailua sijoittuen loppupisteissä yhdeksänneksi. Samana vuonna hän kilpaili Britannian F3 sarjassa vierailevana kuljettajana. Vuonna 2011 Fantin jatkoi Britannian F3 sarjassa voittaen yhden kilpailun sijoittuen sarjan kahdeksanneksi. Seuraavana vuonna hän sijoittui sarjan seitsemänneksi. Vuonna 2013 Fantin kilpaili Formula Renault 3.5 sarjassa saavuttaen 14 pistettä. Vuonna 2014 Fantin jatkoi samassa sarjassa saavuttaen yhden kolmossijan ja 34 pistettä sijoittuen sarjan 15:ksi. Vuonna 2015 Fantin ajaa kolmannen kauden FR 3.5 -sarjassa.


title: Surutyö

text: Surutyö on henkinen prosessi ja vähittäinen mukautuminen tilanteeseen, joka ihmisellä seuraa läheisen kuolemaa tai muuta vaikeaa menetystä.


title: Surutyö

text: Saattohoidon aikana niin kuoleva ihminen kuin hänen omaisensa käyvät läpi luopumista ja kokevat surutyön eri vaiheita, mutta omaisen kuoltua voimakkaimmat tunteet tulevat esiin.


title: Surutyö

text: Voimakas suru voi tulla myös oman lemmikin kuoleman johdosta.


title: Surutyö

text: Suruun liittyviä vaiheita ovat järkytys tapahtuneesta, voimakkaiden tunteiden vaihe, tyhjyyden tunne ja halu mukautua uuteen tilanteeseen. Surutyön etenemisessä voi tapahtua takaiskuja. Sureva henkilö saattaa tuntea itsensä uudelleen epätoivoiseksi, vaikka luuli päässeensä tietyn vaiheen yli.


title: Rakkauden puutarha

text: Rakkauden puutarha ("Más allá del jardin") on vuonna 1996 ensi-iltansa saanut Pedro Oleain ohjaama espanjalainen elokuva.


title: Onni onnettomuudessa

text: Onni onnettomuudessa ("Små ulykker") on vuonna 2002 ensi-iltansa saanut Annette K. Olesenin ohjaama tanskalainen elokuva.


title: Onni onnettomuudessa

text: Elokuva "Onni onnettomuudessa" kertoo perheen sopeutumisesta perheen äidin odottamattomaan kuolemaan. Olesen kehitteli tarinaa näyttelijöiden kanssa Mike Leigh’n tyylisellä työtavalla.


title: Lämpökuvaus

text: Lämpökuvaus eli termografia, on kuvausmenetelmä, joka hyödyntää lämpökameraa. Sitä voi hyödyntää esimerkiksi tutkittaessa mahdollisia lämmönvuotokohtia rakennuksissa. Jotkin sovellukset liittyvät lääketieteeseen.


title: Lämpökuvaus

text: Ensimmäiset valokuvat, jotka perustuivat lämpökuvaukseen, olivat 1910 alkupuolella.


title: Menen kotiin

text:
Menen kotiin ("Je rentre à la maison") on vuonna 2001 ensi-iltansa saanut, portugalilaisen veteraaniohjaajan Manoel de Oliveiran käsikirjoittama ja ohjaama ranskankielinen elokuva.
Gilbert Valence (Michel Piccoli) on ikääntynyt näyttelijäsuuruus, joka saa yhtäkkiä kuulla vaimonsa, tyttärensä ja vävynsä kuolleen auto-onnettomuudessa. Valence saa hoitaakseen orvoksi jääneen yhdeksänvuotiaan tyttärenpoikansa, mutta yrittää silti jatkaa silti työtään. Hänelle tarjottu rooli kimalteisessa tv-show’ssa ja viime hetken paikkaus amerikkalaisohjaajan (John Malkovich) versiossa James Joycen Odysseuksesta saavat hänet kuitenkin vakuuttuneeksi, että on aika eläköityä ja omistautua lapsenlapsesta huolehtimiseen.


title: Akseli Haikio

text: Akseli Edvard Haikio (10. maaliskuuta 1875 Kuusjoki – 14. maaliskuuta 1954 Paimio) oli suomalainen liikemies ja maanviljelijä.


title: Akseli Haikio

text: Akseli Haikion vanhemmat olivat tilanomistaja Elias Wilhelm Haikio ja Vilhelmiina Karoliina Junttila. Haikio kävi kauppaopiston 1900 ja toimi Puutavara Oy Piikkiön Sahan hoitajana 1902–1909. Haikio sai kunnallisneuvoksen arvonimen 1929. Hän lahjoitti 1944 Piikkiössä sijaitsevan Tuorlan kartanon ja sen irtaimiston Turun yliopistolle. Myöhemmin tila siirtyi valtiolle ja lopulta Paimion ja Kaarinan kaupungeille. Aiemmin hän lahjoitti Paimion seurakunnalle 33 aarin alueen vuonna 1926 vietetyn seurakunnan 600-vuotisjuhlan yhteydessä. Yliopisto perusti Tuorlan kartanon läheisyyteen Tuorlan observatorion, ja itse Tuorlan tilalla toimii Varsinais-Suomen maaseutuoppilaitokseen kuuluva Tuorlan maatalousoppilaitos.


title: The Yes Men (elokuva)

text: The Yes Men on vuonna 2003 ensi-iltansa saanut Dan Ollmanin ohjaama pitkä dokumenttielokuva amerikkalaisesta aktivistiryhmästä The Yes Men. Se sai jatko-osan "The Yes Men Fix the World".


title: Toby Keith

text: Toby Keith Covel (s. 8. heinäkuuta 1961 Clinton, Oklahoma, Yhdysvallat), taiteilijanimeltään Toby Keith, on yhdysvaltalainen muusikko, laulaja-lauluntekijä, tuottaja ja näyttelijä.


title: Toby Keith

text: Keith on julkaissut yhteensä kahdeksantoista studioalbumia, joista kaksi koostuu joululauluista. Hän on julkaissut myös kolme kokoelma-albumia, ja lukemattoman määrän singlejulkaisuja; peräti neljäkymmentä Keithin singleä on saavuttanut listasijoituksen Yhdysvalloissa Billboardin Hot Country Songs-listalla, joista kolmekymmentäviisi on sijoittunut kymmenen parhaan joukkoon kyseisellä listalla. Kärkipaikalle Billboardin kantrimusiikin listalla hänen singleistään on yltänyt yhdeksäntoista, joista hänen menestyneimpiään ovat Willie Nelsonin kanssa levytetty "Beer for My Horses" sekä hänen soolouransa suurin hitti "As Good as I Once Was".


title: Toby Keith

text: Keithin viisi ensimmäistä studioalbumia ja yksi kokoelma-albumi ilmestyivät Mercury Recordsin alamerkkien jakelemana ja jokainen näistä albumeista, lukuun ottamatta vuoden 1995 joulualbumia "Christmas to Christmas" ja vuoden 1998 kokoelma-albumia "Greatest Hits Volume One", ylitti kultalevymyynnin Yhdysvalloissa. Vuonna 1999 hän solmi levytyssopimuksen Nashville DreamWorksin kanssa ja julkaisi lopullisen läpimurtoalbuminsa "How Do You Like Me Now?!", ja hänen kolme seuraavaa studioalbumiaan ylittivät moninkertaisen platinalevymyynnin Yhdysvalloissa. Vuoden 2005 jälkeen Keith on julkaissut albuminsa oman levy-yhtiönsä avulla, ja solminut yhtiönsä välityksellä lukuisia levytyssopimuksia myös muiden artistien kanssa. Muusikonuransa ohella Keith on ehtinyt luoda uraa myös näyttelijänä esittämällä pääosaa esimerkiksi draamaelokuvassa "Broken Bridges – Takaisin kotiin".American Music Awards


title: Toby Keith

text: Academy of Country Music Awards


title: Toby Keith

text: Country Music Association Awards


title: Dynamometri

text:
Dynamometri on laite, jolla mitataan tehoa, vääntömomenttia ym. mittayksiköitä.
Dynamometrillä voidaan mitata tehoa sekä muita mittayksiköitä esimerkiksi inertiaa hyväksikäyttäen. Laitteesta riippuen saadaan tiedonkeruusta erilaisia tietoja esille tarkasteluja tai muokkauksia varten. Dynamometrin tiedot perustuvat anturiarvoille sekä matemaattisille laskutoimituksille.


title: Jalkapallon I divisioonan kausi 1980

text: Jalkapallon I divisioonan kausi 1980 oli Suomen jalkapallon toiseksi korkeimman sarjatason kausi. Kausi jakautui kahteen vaiheeseen. Runkosarjan jälkeen neljä parasta siirtyi karsimaan Mestaruussarjan paikoista. Kahdeksan jäljelle jäänyttä jatkoi I divisioonan loppusarjassa, johon saivat mukaansa runkosarjan puolitetut pisteet.


title: Jalkapallon I divisioonan kausi 1980

text: Neljä parasta karsimaan Mestaruussarjan neljän heikoimman kanssa.


title: PMB

text: Lyhenne PMB voi viitata seuraaviin:


title: The Final Frontier World Tour

text: The Final Frontier World Tour oli Iron Maidenin "The Final Frontier" -albumiin liittynyt maailmanlaajuinen konserttikiertue vuosina 2010–2011. Kiertue alkoi 9. kesäkuuta 2010 Dallasista ja päättyi 6. elokuuta 2011 Lontooseen. Kiertue oli erittäin onnistunut.Yhtye soitti 98 keikkaa 36 maassa viidellä mantereella yli kahdelle miljoonalle ihmiselle. Kiertueelta koostetusta livemateriaalista tehtiin livealbumi "En Vivo!"


title: Hailuodon vapaaherrakunta

text: Hailuodon vapaaherrakunta oli vuonna 1652 Viron aatelin ratsupalvelujoukkojen everstille Berndt Taubelle lahjoitettu läänitys. Sen laajuus oli 36 manttaalia. Se peruttiin reduktiossa 1675.


title: Jack Lew

text: Jacob Joseph "Jack" Lew (s. 29. elokuuta 1955 New York City, New York) on yhdysvaltalainen poliitikko ja maan entinen valtiovarainministeri. Lew toimi Valkoisen talon kansliapäällikkönä 2012–2013, kunnes presidentti Barack Obama nimitti hänet valtiovarainministeriksi 10. tammikuuta 2013. Lew toimi budjettipäällikkönä presidentti Bill Clintonin aikana, jolloin budjetti oli kolme vuotta ylijäämäinen.


title: Jack Savoretti

text: Jack Savoretti (s. 10. lokakuuta 1983) on italianenglantilainen akustinen soololaulaja. Hän aloitti kitaransoiton 16-vuotiaana. Hänet kasvatettiin Lontoossa ennen muuttamistaan Luganoon lähellä Italian rajaa. Hän on myös esiintynyt useissa TV-sarjoissa ja parissa elokuvassa.


title: Møllerstufossenin kalliopiirrokset

text: Møllerstufossenin kalliopiirrokset sijaitsevat Nordsinnissä Nordre Landin kunnassa Opplandin läänissä Norjassa. Kuviot on ajoitettu kivikaudelle.


title: Møllerstufossenin kalliopiirrokset

text: Kuvakenttä on kooltaan 20 m². Kuviot esittävät lähinnä hirviä. Suurin hirvistä on 90 senttimetriä pitkä, on sukupuoleltaan härkä ja sillä on sarvet. Hirviä on kaikkiaan 12, mutta kentässä on myös kaksi ihmishahmoa ja yksi hännällinen eläin. Se on tulkittu majavaksi.


title: Møllerstufossenin kalliopiirrokset

text: Kuvakenttä sijaitsee aivan maantien 33 ("fylkesvei 33") varrella 10 kilometriä länteen Dokkasta. Kuviot on maalattu näkyviin ja lähelle on pystytetty opastauluja.


title: München-Riemin lentoasema

text: München-Riemin lentoasema (Saks: "Flughafen München Riem") oli Münchenin tärkein kansainvälinen lentoasema, kunnes se suljettiin 16. toukokuuta 1992, päivää ennen kuin uusi lentoasema Freisingin lähellä aloitti toimintansa. Lentoasema sijaitsi lähellä vanhaa Riemin kylää, Trudering-Riemin kaupunginosassa.


title: München-Riemin lentoasema

text: Lentoaseman rakennustyöt aloitettiin vuonna 1936. Ensimmäinen kone laskeutui kentälle 25. lokakuuta 1939. Siihen aikaan lentoasema oli yksi maailman moderneimmista. Lentoasema korvasi pienen lentokentän Oberwiesenfeldissä (nykyisen Olympiapuiston läheisyydessä).


title: München-Riemin lentoasema

text: Toisen maailmansodan aikaan, lentoasema oli tukikohta Jagdverband 44:lle. Lentoasema tuhoutui lähes kokonaan pommituksissa 9. huhtikuuta 1945. Siihen päivään saakka Riemissä oli palveltu myös siviililentoliikennettä. George Raffeld Yhdysvaltain "sateenkaaridivisioonasta" oli ensimmäinen liittoutuneiden upseeri lentoasemalla. Hän ilmoitti esimiehelleen, että saksalaiset olivat luovuttaneet lentoaseman liittoutuneille.


title: München-Riemin lentoasema

text: Sodan jälkeen Riem oli Saksan ensimmäinen siviililentoliikenteen käyttöön otettu lentoasema. Sodanjälkeinen toiminta alkoi 6. huhtikuuta 1948, kun Pan Amin Douglas DC-3 laskeutui lentoasemalle.


title: München-Riemin lentoasema

text: Lentoaseman kiitotietä pidennettiin 1 900 metriin vuonna 1949.


title: München-Riemin lentoasema

text: 6. marraskuuta 1958 Airspeed Ambassador syöksyi maahan pian lentoonlähdön jälkeen. Onnettomuudessa sai surmansa 23 ihmistä, joista kahdeksan oli Manchester Unitedin pelaajia. Henkiin jääneitä oli 21. Aluksi onnettomuudesta syytettiin brittiläistä lentäjää, James Thainia. Tutkijat väittivät että siipiin kertynyt jää oli aiheuttanut onnettomuuden. Thain kuitenkin vapautettiin syytteistä vuonna 1969, jolloin onnettomuuden syyksi todettiin sohjo kiitotiellä.


title: München-Riemin lentoasema

text: Kaksi vuotta myöhemmin, 17. joulukuuta 1960 Yhdysvaltain ilmavoimien Convair C-131 Samaritan syöksyi maahan nousun jälkeen, tappaen kaikki kaksikymmentä matkustajaa ja miehistön jäsentä, sekä 32 ihmistä maassa.


title: München-Riemin lentoasema

text: 29. lokakuuta 1958, ensimmäinen suihkukone, Air Francen Caravelle laskeutui kiitotielle, jota oli pidennetty vielä 700 metriä.


title: München-Riemin lentoasema

text: Vuonna 1962 yli miljoona matkustajaa käytti lentoasemaa. Vuonna 1963 Öshlen komissio alkoi etsiä uutta paikkaa lentoasemalle, koska oli selvää, että laajennukset eivät olisi poliittisesti ja oikeudellisesti mahdollisia. Lisäkiitoteiden rakentaminen olisi vaatinut usean lähiyhteisön siirtämisen. Tapaturmien määrä kannusti päätöstä rakentaa uusi lentoasema kauemmas kaupungista, ja sulkea Riem.


title: München-Riemin lentoasema

text: Lokakuussa 1965 Lufthansan käyttöön valmistui uusi 10 miljoonaa Saksan markkaa maksanut lentokonehalli suihkukoneille.


title: München-Riemin lentoasema

text: Vuonna 1969 "Flughafen München-Riem GmbH" uudelleennimettiin "Flughafen München GmbH:ksi". Pääkiitotietä pidennettiin viimeisen kerran, 2804:ään metriin. Lentoasemadiagrammi vuodelta 1991


title: München-Riemin lentoasema

text: Vuonna 1971 otettiin käyttöön uusi tuloaula, ja vuosittainen matkustajamäärä oli yli neljä miljoonaa matkustajaa.


title: München-Riemin lentoasema

text: 31. joulukuuta 1972 lentoaseman pitkäaikainen toimitusjohtaja Wulf-Dieter Graf zu Castell jäi eläkkeelle.


title: München-Riemin lentoasema

text: 31. heinäkuuta 1982 tehtiin pommi-isku Israeliin meneviä matkustajia kohti. Seitsemän ihmistä loukkaantui vakavasti.


title: München-Riemin lentoasema

text: Vuonna 1991 lentoasema palveli yli 12 miljoonaa matkustajaa, ja tehokas rullausjärjestelmä ei enää ollut mahdollinen. Toiminnan jatkumiseksi rakennettiin tilapäisiä laajennuksia terminaaliin, mm. erillinen halli charter-matkustajille.


title: München-Riemin lentoasema

text: 16. toukokuuta 1992 illalla, lentoaseman toiminnot lakkautettiin, ja siirrettiin uudelle lentoasemalle Freisingiin. Lentoaseman koodit MUC ja EDDM vaihdettiin uuden Münchenin lentoaseman koodeiksi.


title: München-Riemin lentoasema

text: Muuton jälkeen Riemin lentoaseman aluetta käytettiin suurten yleisötapahtumien, kuten konserttien ja ravejen järjestämiseen. Riem oli kansainvälisesti tunnettu Techno ja Rock-konserteista. 1990-luvun lopulla lentoaseman alueesta alettiin tehdä Riemin kaupunginosaa.


title: Hagert

text: Hagert on seuraavien henkilöiden sukunimi:


title: Yhdiste (täsmennyssivu)

text: Yhdiste voi tarkoittaa seuraavia asioita:


title: Martinin unelma

text: Martinin unelma ("Drømmen") on vuonna 2006 ensi-iltansa saanut Niels Arden Oplevin ohjaama elokuva. Se kertoo 1960-luvun koulupojasta, joka Martin Luther Kingin johtaman Yhdysvaltain kansalaisoikeusliikkeen innoittamana ryhtyy taisteluun koulunsa tyrannimaista rehtoria vastaan. Tarina perustuu tositapahtumiin.


title: Martinin unelma

text: 13-vuotias maatalon poika Frits Johansen kärsii 1960-luvun loppupuolella pienen kyläkoulun tyrannimaisesta rehtori Lindum Svendsenistä, joka hallitsee sekä koulua että kyläyhteisöä rautaisella otteellaan. Kouluun saapuu Kööpenhaminasta pitkätukkainen hippinuorukainen Freddie, jonka kasvatumetodit ovat rehtorin kauhistus. Lopulta rehtori pahoinpitelee vakavasti Fritsin. Kukaan vanhemmista ei uskalla asettua rehtoria vastaan, mutta Frits ryhtyy toimeen esikuvansa Martin Luther Kingin innoittamana.


title: Valtikka (elokuva)

text: Valtikka () on vuonna 2001 ensi-iltansa saanut Frank Ozin ohjaama trilleri, jonka pääosissa esiintyvät Robert De Niro, Edward Norton ja viimeiseksi jääneessä elokuvaroolissaan Marlon Brando.


title: Valtikka (elokuva)

text: Kassakaappimurtoihin erikoistunut, virallisesti jazzklubia Montrealissa Kanadassa pitävä Nick Wells (Robert De Niro) aikoo jäädä murtohommista ”eläkkeelle” viettääkseen aikaa lentoemäntänä toimivan naisystävänsä Dianen (Angela Bassett) kanssa. Vanha rikoskumppani Max (Marlon Brando) saa hänet suostuteltua vielä yhteen miljoonaluokan keikkaan. Tehtävänä on ryöstää arvokas valtikka, Ranskan valtion kansallisaarre, joka on yritetty salakuljettaa Kanadan kautta Yhdysvaltoihin antiikkipianon sisälle piilotettuna. Piano on nyt Kanadan tullin varastossa Montrealissa. Max järjestää Nickin avuksi nuoren Jack Tellerin (Edward Norton), joka saa tullivarastosta työpaikan kehitysvammaista vahtimestaria esittämällä. Nick pestaa vanhan rikoskumppaninsa, tietokonehakkeri Stevenin (Jamie Harrold) murtautumaan tullivaraston turvajärjestelmään ja hoitamaan sen pois toiminnasta ryöstön ajaksi. Suunnitelmia täytyy muuttaa, kun viranomaiset saavat vihiä valtikan sijainnista pianossa ja parantavat tullivaraston valvontajärjestelmää.


title: Valtikka (elokuva)

text: Nick tunkeutuu tullivarastoon viemäritunnelin kautta samalla kun Jack eliminoi turvajärjestelmät ja paikalle osuvan työtoverinsa. Nick polttaa valtikan sisältävän kassakaapin kattoon reiän, täyttää kaapin vedellä, sujuttaa sitten reiästä syvyysammuksen ja räjäyttää kaapin auki. Nick saa valtikan haltuunsa, mutta Jack pettääkin hänet, uhkaa aseellaan ja vaatii valtikkaa itselleen. Pitkin hampain Nick luovuttaa Jackille repun, ja sekunteja myöhemmin hälytysjärjestelmä aktivoituu. Nick lähtee pakoon viemäritunnelia pitkin, ja Jack reppuineen pääsee poliisien läpi vammaisen työntekijän roolissaan.


title: Valtikka (elokuva)

text: Päästyään bussiasemalle Jack soittaa ylimielisenä Nickille, joka vihjaa että valtikka onkin yhä hänellä. Kesken puhelun Jack tarkistaa reppunsa sisällön: se on valtikan kokoinen arvoton metalliputki. Nick neuvoo häntä pakenemaan henkensä edestä, koska on pääepäilty. Max katsoo huvittuneena televisiosta uutisia, miten poliisi etsii Jack Telleriä kaikkialta. Elokuvan viimeisessä kuvassa Nick tapaa naisystävänsä lentokentällä, ja he syleilevät.


title: Arvoituksia arkussa

text: Arvoituksia arkussa ("Death at a Funeral") on vuonna 2007 ensi-iltansa saanut Frank Ozin ohjaama brittiläinen komedia. Siitä tehtiin vuonna 2010 amerikkalaisversio "Hullut hautajaiset".


title: Koko perheen lemmikki

text:
Koko perheen lemmikki ("Sitcom") on vuonna 1998 ensi-iltansa saanut François Ozonin käsikirjoittama ja ohjaama ranskalainen elokuva.
Perheeseen hankitaan viattoman näköinen lemmikkirotta, joka saa elämän sekaisin. Poika huomaa homoutensa, tytär sadomasokistiset taipumuksensa ja uusi palvelijapariskunta osoittaa kiusallisen suurta vapaamielisyyttä.


title: Paz (täsmennyssivu)

text: Paz voi tarkoittaa:


title: Iso Numero

text: Iso Numero on kaduilla myytävä aikakauslehti, joka tarjoaa vähävaraisille mahdollisuuksia toimeentulonsa parantamiseen. Lehden myyjät saavat jokaisesta lehdestä viisi euroa. Lehti perustettiin vuonna 2011.


title: Iso Numero

text: Ison Numeron kustantaja on Isot Tekijät ry., joka on lehteä aiemmin kustantaneen Kulttuuri-, mielipide- ja tiedelehtien liitto Kultti ry:n ja lehden työntekijöiden perustama yhdistys. Lehden päätoimittaja on Hannele Huhtala (vuodesta 2015). Aiemmin päätoimittajana toimi Martti-Tapio Kuuskoski (2011–2014).


title: Iso Numero

text: Iso Numero ilmestyy joka kuun ensimmäinen perjantai noin 4 000 kappaleen painoksina. Lehden koko painos myydään irtonumeromyyntinä julkisilla paikoilla. Vuonna 2017 lehden myyjät ansaitsivat noin 85 000 euroa tuloja. Kaikki yhdistyksen omat voitot sijoitetaan lehden kestävään kehittämiseen ja myyjien tukemiseen.


title: Iso Numero

text: Iso Numero sai vuonna 2015 opetus- ja kulttuuriministeriön laatupalkinnon tunnustuksena laadukkuudesta, sinnikkyydestä ja innovatiivisuudesta.


title: Iso Numero

text: Lehden esikuvana toimii muun muassa brittiläinen The Big Issue -lehti. Iso Numero kuuluu kansainväliseen katulehtien verkostoon INSP:iin.


title: Kuolematon kuningatar

text: Kuolematon kuningatar () on vuonna 1965 julkaistu Robert Dayn ohjaama brittiläinen seikkailuelokuva, jonka pääosissa ovat Ursula Andress, Peter Cushing, Bernard Cribbins, John Richardson, Rosenda Monteros ja Christopher Lee. Elokuva on Hammer Film Productionsin tuottama.


title: Kuolematon kuningatar

text: "Kuolematon kuningatar" perustuu H. Rider Haggardin romaaniin "Kuolematon kuningatar", joka on vuodelta 1887. Romaanin pohjalta David T. Chantler laati käsikirjoituksen.


title: Kuolematon kuningatar

text: "Kuolematon kuningatar" oli kansainvälinen menestys ja sai jatko-osan "The Vengeance of She" vuonna 1968. Olga Schoberová on jatko-osan pääosassa.


title: Kuolematon kuningatar

text: Kolme seikkailijaa löytää kadonneen afrikkalaisen kaupungin, jota hallitsee viekoitteleva Ayesha (Ursula Andress). Ayesha kiinnostuu eritoten kolmikon eräästä jäsenestä...


title: Kuolematon kuningatar

text: H. Rider Haggardin "Kuolematon kuningatar" -romaanin pohjalta on tehty elokuvaversioita jo vuosina 1908, 1911, 1916, 1917, 1925 ja 1935.


title: Kuolematon kuningatar

text: "Kuolematon kuningatar" on kuvattu Technicolor-menetelmällä Hertfordshiren Borehamwoodissa sijaitsevilla Elstree Studiosilla ja Israelin Negevin autiomaassa 323 778 punnan budjetilla. Elokuvan kuvaukset alkoivat 24. elokuuta vuonna 1964. "Kuolematon kuningatar" oli kallein siihen asti tehty Hammer-elokuva. Lisäksi elokuvasta tuli ensimmäinen Hammerin elokuva, joka on tehty naistähden ympärille.


title: Kuolematon kuningatar

text: "Kuolematon kuningatar" sai ensi-iltansa kotimaassaan Isossa-Britanniassa 18. huhtikuuta vuonna 1965. Yhdysvalloissa elokuva julkaistiin 9. kesäkuuta 1965 Chicagossa. Elokuva pääsi teatterilevitykseen myös Australiassa 10. kesäkuuta 1965, Suomessa 2. heinäkuuta 1965, Länsi-Saksassa 22. heinäkuuta 1965, Portugalissa 12. marraskuuta 1965, Tanskassa 13. joulukuuta 1965, Ruotsissa 16. toukokuuta 1966 ja Turkissa joulukuussa 1969. Warner-Pathé Distributors toimi elokuvan levittäjänä Isossa-Britanniassa vuonna 1965 ja Metro-Goldwyn-Mayer Yhdysvalloissa vuonna 1965.


title: Kuolematon kuningatar

text: "Kuolematon kuningatar" oli kansainvälinen menestys, joka julkaistiin Pohjois-Amerikassa, Australiassa ja Euroopassa. Elokuva tuotti pelkästään Yhdysvalloissa ja Kanadassa 1,7 miljoonaa dollaria.


title: Kuolematon kuningatar

text: "Kuolematon kuningatar" on julkaistu DVD:lle vuosina 2001, 2006 ja 2009.


title: Sallan ja Miron matka maailman ympäri

text: Sallan ja Miron matka maailman ympäri oli Salla-Marja Hätisen ja Miro Palokallion keväällä 2011 perustama helsinkiläinen popyhtye. Yhtye ilmoitti marraskuussa 2015 lopettavansa toimintansa saman vuoden joulukuussa.


title: Sallan ja Miron matka maailman ympäri

text: Salla ja Miro tutustuivat netissä kuunnellessaan toistensa musiikkia, eivätkä tavanneet ennen kuin Miro oli lähdössä Vamma-yhtyeensä kanssa mökillensä äänittämään, ja Salla lupautui matkalle kokiksi. Sallan ja Miron matka maailman ympäri -bändi syntyi kuitenkin vasta pari vuotta myöhemmin, toukokuussa 2011, jäsenien edellisten bändien hajottua. Vuosi bändin perustamisen jälkeen, toukokuussa 2012, yhtye julkaisi "Ääriviivat" -nimisen EP:n rajoitettuna painoksena ja se myytiin kesän aikana loppuun. Yhtye pääsi tällöin myös YleX:n Kellariin, jossa EP:ltä nostettiin radiosoittoon kappale ”Leikitään”.


title: Sallan ja Miron matka maailman ympäri

text: Sallan ja Miron matka maailman ympäri osallistui myös "Ääriviivat" -EP:n tienoilla Rock SM-kilpailuun, jossa he pääsivät semifinaaleihin, mutta vetäytyivät kilpailusta tehtyään elokuussa 2012 levytyssopimuksen Suomen Musiikin kanssa. Yhtyeen ensimmäinen kaupallinen single ”Älä tartu mun siipiini” julkaistiin 14. joulukuuta 2012, mutta sai radioensisoittonsa jo 12. joulukuuta YleX:llä, jolloin Salla ja Miro antoivat myös ensimmäisen radiohaastattelunsa. Kappale voitti tällöin myös YleX:n Himopuntari -äänestyksen PMMP:n ”Pahvinaamari” -singleä vastaan.


title: Sallan ja Miron matka maailman ympäri

text: Yhtyeen esikoisalbumia odotettiin julkaistavaksi vuoden 2013 aikana, mutta se viivästyi muun muassa uudelleen äänitettyjen rumpuraitojen vuoksi. Albumi julkaistiin lopulta 11. huhtikuuta 2014.


title: Sallan ja Miron matka maailman ympäri

text: Yhtye julkaisi toisen studioalbuminsa "<3" 21. elokuuta 2015. Samana vuonna Salla vieraili laulusolistina Tiisu-yhtyeen kappaleella ”Virtaset”.


title: Sallan ja Miron matka maailman ympäri

text: 4. marraskuuta 2015 yhtye tiedotti lopettavansa toimintansa vielä saman vuoden joulukuussa, sillä yhtyeen perustajajäsenet Salla-Marja ja Miro eivät löytäneet enää yhteistä visiota yhtyeelle.


title: Sallan ja Miron matka maailman ympäri

text: 13. joulukuuta 2017 Miro ja veljensä Aarni julkaisivat uuden Matka maailman ympäri -yhtyeensä kanssa ensimmäisen singlen, "Ei mikään palaa ennalleen".


title: Luettelo Finnish Dance Chartin tanssituimmista kappaleista vuonna 2012

text: Luettelo Finnish Dance Chartin sadasta tanssituimmasta kappaleesta vuodelta 2012.


text:
Luettelossa listattuna Dee Jay Promotions Finlandin ylläpitämän Finnish Dance Chartin 100 tanssituinta kappaletta vuodelta 2012.
← Takaisin vuoden 2012 viikkolistaan


title: Huuda!

text: "Huuda!" on Haloo Helsinki! -yhtyeen neljänneltä "Maailma on tehty meitä varten" -studioalbumilta 30. marraskuuta 2012 julkaistu single. Kappaleeseen New Yorkissa kuvattu musiikkivideo julkaistiin samana päivänä singlen kanssa.


title: Huuda!

text: Yhtyeen laulaja Elli on kertonut "Huuda!" -kappaleen kertovan pienten ilojen löytämisestä ja siitä, kuinka omilla teoilla voi saada hyvää aikaiseksi.


title: Ilpo Jalonen

text: Ilpo Jalonen (s. 30. lokakuuta 1974) on suomalainen pääsarjauransa lopettanut koripalloilija.


title: Ilpo Jalonen

text: Jalonen on Salon Vilppaan kasvatti. Hän nousi myöhemmin seuran edustusjoukkueeseen, jossa hänet valittiin kaudella 1995–1996 I-divisioonan kauden parhaaksi pelaajaksi. Pääsarjatasolla Jalonen edusti Vilpasta ensin vuosina 1996–1998, mutta siirtyi kaudeksi 1998–1999 Korihaihin. Ainoastaan yhden kauden jälkeen hän palasi Vilppaaseen, jossa hän päätti pääsarjauransa kauteen 2004–2005.


title: Luettelo Suomen kihlakunnista

text: Tämä artikkeli on luettelo Suomen kihlakunnista. Kihlakunnat on esitetty useassa eri luettelossa aluejaossa historian aikana tapahtuneiden muutosten vuoksi.


title: Luettelo Suomen kihlakunnista

text: Vuoden 1996 kihlakuntauudistuksen vuoksi vanhemmat ja uudemmat kihlakunnat poikkeavat selvästi toisistaan. Uudella kihlakuntajaolla ei enää ollut yhteyttä aikaisempiin kihlakuntiin, joiden historia ulottui keskiajalle saakka.


title: Luettelo Suomen kihlakunnista

text:
Ahvenanmaa
Varsinais-Suomi
Satakunta
Uusimaa
Häme
Karjala
Savo
Pohjanmaa


title: Luettelo Suomen kihlakunnista

text:
Ruotsin valtakuntaan perustettiin uudenlainen lääninhallinto vuonna 1634. Alla luetellaan suomalaisissa lääneissä toimineet kihlakunnat Ruotsin vallan loppuun vuonna 1809 asti. Eri lääneissä saattoi toimia saman nimisiä kihlakuntia, jotka olivat silti täysin erillisiä hallintoyksiköitä. Kihlakuntien toiminta jatkui edelleen autonomisessa Suomen suuriruhtinaskunnassa.
Ahvenanmaa
Varsinais-Suomi
Satakunta
Uusimaa
Häme
1721 Savonlinnan ja Kymenkartanon lääni, 1747 Kymenkartanon ja Savon lääni.
Venäjälle luovutetussa Vanhassa Suomessa kihlakunnat jatkoivat toimintaansa.
Vuonna 1775 Kymenkartanon ja Savon lääni jaettiin Kymenkartanon lääniksi ja Savon ja Karjalan lääniksi.
Savo
Viipurin Karjala
Uusimaa
Häme
Käkisalmen Karjala
Vuonna 1775 Pohjanmaan lääni jaettiin Oulun lääniksi ja Vaasan lääniksi.
Pohjanmaa


title: Luettelo Suomen kihlakunnista

text:
Autonomisessa Suomen suuriruhtinaskunnassa Ruotsin vallan aikainen kihlakunta-hallinto jatkoi edelleen toimintaansa. Vanha Suomi liitettiin suuriruhtinaskuntaan Viipurin lääninä 1812.
Vuonna 1831 Uudenmaan ja Hämeen lääni jaettiin Uudenmaan lääniksi ja Hämeen lääniksi.
Kymenkartanon läänin tilalle perustettiin Mikkelin lääni vuonna 1831
Savon ja Karjalan läänin tilalle perustettiin Kuopion lääni vuonna 1831


title: Luettelo Suomen kihlakunnista

text: Vuonna 1885 Suomessa oli 51 kihlakuntaa, josta niiden määrä kasvoi hitaasti 55 kihlakuntaan vuonna 1937. Luettelossa kuvataan kihlakunta-jaon kehitys vuoteen 1996 saakka. Ns. vanhat kaupungit eivät kuuluneet kihlakuntiin, joten ne on seuraavassa ilmoitettu erikseen.Kihlakuntiin kuulumattomat kaupungit: Hanko, Helsinki, Loviisa, Porvoo ja TammisaariKihlakuntiin kuulumattomat kaupungit: Naantali, Pori, Rauma, Turku ja UusikaupunkiKihlakuntan kuulumaton kaupunki: MaarianhaminaKihlakuntiin kuulumattomat kaupungit: Hämeenlinna, Lahti ja Tampere


title: Luettelo Suomen kihlakunnista

text: Viipurin läänin jäljelle jääneistä osista perustettiin Kymen lääni 1945.


title: Luettelo Suomen kihlakunnista

text: Kihlakuntiin kuulumattomat kaupungit: Hamina, Kotka ja Lappeenranta sekä 1944 menetetyt Käkisalmi, Sortavala ja ViipuriKihlakuntiin kuulumattomat kaupungit: Heinola, Mikkeli ja Savonlinna


title: Luettelo Suomen kihlakunnista

text: Kuopion läänistä erotettiin Pohjois-Karjalan lääni 1960.


title: Luettelo Suomen kihlakunnista

text: Kihlakuntiin kuulumattomat kaupungit: Iisalmi ja Kuopio sekä Pohjois-Karjalan lääniin siirtynyt Joensuu


title: Luettelo Suomen kihlakunnista

text: Vaasan läänistä erotettiin Keski-Suomen lääni 1960, siihen liitettiin alueita myös Hämeen, Kuopion ja Mikkelin lääneistä.


title: Luettelo Suomen kihlakunnista

text: Kihlakuntiin kuulumattomat kaupungit: Kaskinen, Kokkola, Kristiinankaupunki, Pietarsaari, Uusikaarlepyy ja Vaasa sekä Keski-Suomen lääniin siirtynyt Jyväskylä,


title: Luettelo Suomen kihlakunnista

text: Oulun läänistä erotettiin Lapin lääni 1938.


title: Luettelo Suomen kihlakunnista

text: Kihlakuntiin kuulumattomat kaupungit: Kajaani, Oulu ja Raahe sekä Lapin lääniin siirtyneet Kemi ja Tornio


title: Luettelo Suomen kihlakunnista

text: Seuraavassa on lueteltu 1.12.1996 perustetut 90 kihlakuntaa. Suluissa ovat kihlakuntaan kuuluneet kunnat.


title: Blackoustic

text: Blackoustic on Timo Kotipellon ja Jani Liimataisen musiikkialbumi, joka sisältää pääasiassa lainakappaleita. Se julkaistiin 19. lokakuuta 2012 levymerkillä earMusic.


title: Blackoustic

text: Blackoustic nousi viikolla 43/2012 Suomen virallisen listan sijalle 13. Suomen virallisella listalla Blackoustic pysyi 3 viikko, sijoitukset: 43/2012 13., 44/2012 22., 45/2012 38.


title: Serpentiini (täsmennyssivu)

text: Serpentiini voi tarkoittaa ainakin seuraavia asioita:


title: Punainen mylly (vuoden 1952 elokuva)

text: Punainen mylly () on John Hustonin ohjaama brittiläinen elämäkerrallinen musiikkielokuva vuodelta 1952. "Punainen mylly" kertoo lapsena rampautuneen taidemaalarin Henri de Toulouse-Lautrecin myrskyisästä rakkaussuhteesta Pariisin huvikortteleissa 1800-luvun lopulla.


title: Punainen mylly (vuoden 1952 elokuva)

text: "Punaisen myllyn" pääosissa ovat José Ferrer, Zsa Zsa Gábor ja Suzanne Flon. Ohjaaja Huston myös laati käsikirjoituksen Anthony Veillerin kanssa Pierre La Muren samannimisen romaanin (1950) pohjalta.


title: Punainen mylly (vuoden 1952 elokuva)

text: "Punainen mylly" oli taloudellinen menestys ja voitti kaksi Oscar-palkintoa seitsemästä ehdokkuudestaan. Lisäksi elokuva voitti muita palkintoja ja oli ehdolla kolmeen BAFTA-palkintoon.


title: Punainen mylly (vuoden 1952 elokuva)

text: Lapsuudessa loukkaantuneen Henri de Toulouse-Lautrecin (José Ferrer) on vaikea liikkua. Iloa itsesääliin tuovat taiteen luominen ja Punaisen myllyn pikkutuhma kabaree. Henri tuntee monia viehättäviä tanssityttöjä, mutta läheisempi suhde naisiin tuntuu jo ajatuksena oudolta. Katutyttö Marie (Colette Marchand) kuitenkin rikkoo tämän säännön ja antaa Henrille huomiota.


title: Punainen mylly (vuoden 1952 elokuva)

text: "Punainen mylly" on kuvattu Technicolor-menetelmällä Englannin Lontoossa ja Surreyssa sijaitsevilla Shepperton Studiosilla Sheppertonissa sekä Ranskan Pariisissa 1,5 miljoonan dollarin budjetilla. Elokuvan kuvaukset alkoivat 23. kesäkuuta 1952 ja kestivät syyskuun 10. päivään.


title: Punainen mylly (vuoden 1952 elokuva)

text: "Punainen mylly" on Maureen Swansonin, Christopher Rhodesin ja Lee Montaguen elokuvadebyytti. Elokuvassa Muriel Smith dubbasi Zsa Zsa Gáborin laulun.


title: Punainen mylly (vuoden 1952 elokuva)

text: "Punainen mylly" sai ensi-iltansa Yhdysvalloissa 23. joulukuuta vuonna 1952. Elokuvan New Yorkin ensi-ilta oli 10. helmikuuta vuonna 1953. Tämän jälkeen elokuva julkaistiin kautta maailman, kuten Japanissa 13. toukokuuta 1953, Länsi-Saksassa 29. heinäkuuta 1953, Tanskassa 20. elokuuta 1953, Ruotsissa 31. elokuuta 1953, Suomessa 25. syyskuuta 1953, Espanjassa 16. marraskuuta 1953, Ranskassa 11. joulukuuta 1953, Itävallassa tammikuussa 1952, Portugalissa 18. tammikuuta 1954 ja Itä-Saksassa 22. kesäkuuta 1955.


title: Punainen mylly (vuoden 1952 elokuva)

text: United Artists toimi elokuvan levittäjänä Yhdysvalloissa ja Independent Film Distributors Isossa-Britanniassa vuonna 1952. Elokuvan nimikkeenä on laajalti käytetty "Moulin Rouge". Sveitsissä ("Ein Lied aus Paris"), Ruotsissa ("Målaren på Moulin Rouge") ja Suomessa elokuvalla on omat nimikkeensä.


title: Punainen mylly (vuoden 1952 elokuva)

text: "Punainen mylly" on saanut uusintaesityksen Suomessa 7. huhtikuuta 1977, Espanjassa 28. tammikuuta 1981 ja Ranskassa 14. marraskuuta 2001. Suomen televisiossa elokuvaa on esitetty vuosina 1963, 1968, 1990, 1997 ja 2011.


title: Punainen mylly (vuoden 1952 elokuva)

text: Elokuva tuotti ensimmäisenä vuotenaan Isossa-Britanniassa 205 453 puntaa ja Pohjois-Amerikassa 5 miljoonaa dollaria. Elokuva olikin vuoden 1952 seitsemänneksi menestynein elokuva ja United Artistsin menestynein.


title: Punainen mylly (vuoden 1952 elokuva)

text: Elokuvalla on Rotten Tomatoes -sivustolla 71 prosentin "tuore"-arvosana, joka perustuu seitsemään arvosteluun.


title: Punainen mylly (vuoden 1952 elokuva)

text: "Punainen mylly" on julkaistu videolle Isossa-Britanniassa vuonna 1986, 1993 ja 1998, Yhdysvalloissa vuonna 1989 ja Saksassa vuonna 2000.


title: Punainen mylly (vuoden 1952 elokuva)

text: "Punainen mylly" on myös saanut monta DVD-julkaisua. DVD:lle elokuva on julkaistu vuosina 2001, 2004 ja 2007. Vuonna 2004 elokuva julkaistiin kahdesti.


title: Brendan Smith

text: Brendan Smith (s. 8. helmikuuta 1989, Mimico, Ontario) on kanadalainen jääkiekkoilija, pelipaikaltaan puolustaja. Hän edustaa tällä hetkellä NHL-seura New York Rangersia.


title: Brendan Smith

text: Smith on Red Wingsin ensimmäisen kierroksen varaus vuodelta . Ennen ammattilaisuraansa hän pelasi yliopistokiekkoa Wisconsinin yliopiston joukkueessa.


title: Phrynobatrachus dispar

text: Phrynobatrachus dispar on aitosammakoiden heimoon kuuluva sammakkolaji. Lajia tavataan ainoastaan Guineanlahdella sijaitsevalla Príncipen saarella. Lajin latinankielinen "dispar"-nimi tarkoittaa erilaista. Aikaisemmin samaan lajiin luettiin kuuluviksi myös läheisellä São Tomén saarella elävät samankaltaiset sammakot. Nykyisin ne muodostavat "Phrynobatrachus leveleve" -lajin.


title: Phrynobatrachus dispar

text: Laji on pituudeltaan alle 25 millimetriä. Naaraspuoliset yksilöt kasvavat 17,8–24,7-millimetrisiksi ja koiraat puolestaan 13,5–18,1 mm pitkiksi.


title: Phrynobatrachus dispar

text: "Phrynobatrachus dispar" on Guineanlahdella sijaitsevan ja São Tomé ja Príncipen saarivaltioon kuuluvan Príncipen saaren kotoperäinen laji. Lajia tavataan saarella merenpinnan tasolta korkeimmalle kohdalle eli 948 metriin saakka. Lajin populaatiota pidetään vakaana.


title: Phrynobatrachus dispar

text: Laji elää aarniometsissä, hylätyillä plantaaseilla, joissa vallitsevat kosteat olosuhteet sekä maanviljelykäytössä olevien alueiden pensaikoissa. Laji ei yleensä tule lähelle ihmisasutusta. Tavallisesti "Phrynobatrachus dispar" lisääntyy kaikentyyppisissä vesistöissä, mutta ei kuitenkaan viljelyalan kuivaukseen tarkoitetuissa ojissa. Lajilla ei ole välittömiä uhkia, sillä se on sopeutuvainen ja pystyy elämään niin metsissä kuin ihmisen muokkaamissa elinympäristöissäkin.


title: JaVale McGee

text: JaVale Lindy McGee (s. 19. tammikuuta 1988 Flint, Michigan) on yhdysvaltalainen koripalloilija, pelipaikaltaan sentteri.


title: JaVale McGee

text: McGee on edustanut NBA-liigan Golden State Warriorsia, Washington Wizardsia, Denver Nuggetsia, Philadelphia 76ersia ja Dallas Mavericksia. Vuosina 2017 ja 2018 McGee voitti Warriorsissa NBA:n mestaruuden. Kesällä 2018 hän siirtyi LeBron Jamesin vahvistamaan Los Angeles Lakersiin.


title: JaVale McGee

text: Ennen ammattilaisuraansa McGee pelasi yliopistokoripalloa Nevadan yliopiston joukkueessa.


title: Ryd

text: Ryd on taajama Tingsrydin kunnassa Etelä-Ruotsissa. Se sijaitsee Kronobergin läänissä ja Smålandin maakunnassa. Vuoden 2010 lopussa taajamassa oli 1 415 asukasta.


title: Ryd

text: Ryd on aikaisemmin ollut kauppala. Aluksi sen nimenä oli "Almundsryd". Kauppalaan kuului huomattavasti nykyistä taajamaa suurempi alue. Nykyään kauppalan alue kuuluu Tingsrydin kunnan ohella Älmhultin kuntaan.


title: Bergkvara

text: Bergkvara on taajama Torsåsin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 940 asukasta.


title: Bergkvara

text: Bergkvara on aikaisemmin ollut epäitsenäinen kauppala. Sen lakkauttamisen jälkeen Bergkvara oli myös taajaväkinen yhdyskunta.


title: Gamleby

text: Gamleby on taajama Västervikin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 2 775 asukasta.


title: Gamleby

text: Gamleby on aikaisemmin ollut epäitsenäinen kauppala. Lisäksi on ollut olemassa Gamlebyn taajaväkinen yhdyskunta.


title: Påskallavik

text: Påskallavik on taajama Oskarshamnin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 1 083 asukasta.


title: Påskallavik

text: Påskallavik on aikaisemmin ollut epäitsenäinen kauppala.


title: Kristianopel

text: Kristianopel on pientaajama Karlskronan kunnassa Etelä-Ruotsissa. Se sijaitsee Blekingen läänissä ja Blekingen maakunnassa Itämeren rannalla. Vuoden 2010 lopussa pientaajamassa oli 91 asukasta.


title: Kristianopel

text: Kristianopel on aikaisemmin ollut epäitsenäinen kauppala ja 1600-luvulla se oli kaupunki.


title: Kristianopel

text: Muut Blekingen entiset kaupungit:


title: Porin tyttölyseo

text: Porin tyttölyseo oli vuosina 1880–1974 Porissa toiminut suomenkielinen tyttöoppilaitos.


title: Porin tyttölyseo

text: Koulu perustettiin maan seitsemäntenä suomenkielisenä tyttökouluna seudun innokkaiden koulumiesten ja suomalaisuusaatteen kannattajien toimesta vuonna 1880, ja toimi aluksi viisiluokkaisena, sittemmin kuusiluokkaisena Porin suomenkielisenä yksityistyttökouluna. Ehdotuksen sen perustamisesta teki jo Porin lyseon perustamisjuhlien yhteydessä vuonna 1879 kuvernementtisihteeri P. Birkman - toisten mukaan Porin lyseon rehtori Adolf Malin. Alkuun vuokratiloissa kuten Länsi-Raatihuoneenkatu 1 (nyk. Suomalaisen klubin talo) toimineelle tyttökoululle valmistui Yrjö Sadeniuksen suunnittelema koulurakennus Malminpään kaupunginosaan Liisantorin laidalle vuonna 1902. Tässä koulussa alkoi yliopistoon johtava lukio-opetus vuonna 1906 ja ensimmäiset ylioppilaat valmistuivat vuonna 1909. Koulu siirtyi vuonna 1919 valtion omistukseen ja sen nimeksi tuli Porin tyttölyseo ("Tipula"). Tyttölyseon käyttöön valmistui uusi koulurakennus Presidentinpuistokadulle Kuninkaanhaan kaupunginosaan vuonna 1960. Tyttökoulun ensimmäisenä johtajattarena toimi Lina Högman vuosina 1881-1899, ja tyttölyseon ensimmäisenä rehtorina vuosina 1920-1937 Inkeri Kalliala. Tyttölyseon rehtorina vuodet 1937-1939 oli Anna Puranen ja 1939-1974 Irja Kärkkäinen.


title: Porin tyttölyseo

text: Suomessa 1970-luvulla toteutettu koulujärjestelmän uudistus aiheutti muutoksen myös Porin tyttölyseossa; keskikoulu lopetettiin asteittain ja tilalle tuli Porin kaupungin ylläpitämä Kuninkaanhaan peruskoulun yläaste ja lukioluokat jatkoivat Kuninkaanhaan lukiona. Koulun lukuvuosi 1973-74 oli Porin suomenkielisen tyttöoppilaitoksen viimeinen toimintavuosi.


title: Porin tyttölyseo

text: Kun Porin tyttölyseon perustamisesta tuli vuonna 1980 kuluneeksi 100 vuotta, julkaistiin koulun historiikki ja matrikkeli, sekä Koulutiellä-äänilevy. Koulun täyttäessä 125 v julkaistiin juhlakirja, jossa joukko koulun entisiä oppilaita eri elämänaloilta muistelee kouluaikojaan. Peruskoulu toi 1970-luvulla perinteiseen tyttökouluun pojat, mikä tietysti näkyy kirjassakin. Kuninkaanhaan lukion lakkautusuutisointi 2007 johti siihen, että lukion säilyttämisen puolesta koottiin adressi. Lukio lakkautettiin vuonna 2009, ja sata vuotta porilaisia ylioppilaita tuottaneen Porin toiseksi vanhimman oppikoulun toiminta päättyi.


title: Porin tyttölyseo

text: Vanha Porin tyttölyseo on nykyään WinNovan ammatillisen oppilaitoksen käytössä , ja valikoituu usein ravintola Liisanpuistoineen entisten tyttölyseon oppilaiden tapaamispaikaksi .


title: Porin tyttölyseo

text: Porin Tipulan Seniorit ry on koulun entisten oppilaiden yhdistys. Sen tarkoituksena on olla Porin tyttölyseon entisten oppilaiden ja opettajien yhdyssiteenä ja vaalia koulun perinteitä. Yhdistys tuki Koulutiellä-kantaatin julkaisemista internetissä vuonna 2015.


title: Virserum

text: Virserum on taajama Hultsfredin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 1 742 asukasta.


title: Virserum

text: Virserum on aikaisemmin ollut kauppala, jolloin kauppalaan kuului paljon taajamaa suurempi alue. Kauppalalla oli käytössään oma vaakuna.


title: Bodafors

text: Bodafors on taajama Nässjön kunnassa Etelä-Ruotsissa. Se sijaitsee Jönköpingin läänissä ja Smålandin maakunnassa. Vuoden 2010 lopussa taajamassa oli 1 886 asukasta.


title: Bodafors

text: Bodafors on aikaisemmin ollut kauppala. Sillä oli käytössään oma vaakuna.


title: Norrahammar

text: Norrahammar on entinen taajama Jönköpingin kunnassa Etelä-Ruotsissa. Se sijaitsee Jönköpingin läänissä ja Smålandin maakunnassa. Taajama kasvoi yhteen Jönköpingin taajaman kanssa jo vuosikymmeniä sitten.


title: Norrahammar

text: Norrahammar on aikaisemmin ollut myös kauppala, josta tuli vuoden 1971 kuntauudistuksessa osa Jönköpingin kuntaa. Kauppalalla oli käytössään oma vaakuna.


title: Figeholm

text: Figeholm on taajama Oskarshamnin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 743 asukasta.


title: Figeholm

text: Figeholm on aikaisemmin ollut epäitsenäinen ja itsenäinen kauppala.


title: Holmsund

text: Holmsund on taajama Uumajan kunnassa Pohjois-Ruotsissa. Se sijaitsee Västerbottenin läänissä ja Västerbottenin maakunnassa Uumajanjoen suulla. Vuoden 2010 lopussa taajamassa oli 5 489 asukasta.


title: Holmsund

text: Holmsund on aikaisemmin ollut kauppala, jolloin siihen kuului myös Obbolan taajama. Kauppalalla oli käytössään oma vaakuna.


title: Kuninkaanhaan koulu

text: Kuninkaanhaan koulu on Porissa Kuninkaanhaan kaupunginosassa toimiva koulu, joka järjestää opetusta vuosiluokille 6.–9.


title: Kuninkaanhaan koulu

text: Koulussa toimi aikaisemmin myös lukio, joka lakkautettiin kevätlukukauden 2009 jälkeen. Kuninkaanhaan lukio oli perustettu vuonna 1974 peruskoulu-uudistuksen yhteyssä. Sen edeltäjä oli vuonna 1880 perustettu Porin tyttölyseo.


title: Kuninkaanhaan koulu

text: Kuninkaanhaan lukiossa oli pitkään myös erityinen urheilijoille tarkoitettu linja.


title: Stoned Love

text: Stoned Love on kokoelma yhdysvaltalaisen The Supremes -lauluyhtyeen levytyksistä vuosilta 1970, 1971 ja 1973. Diana Ross oli tuolloin siirtynyt soolouralle ja yhtyettä johti sen alkuperäisjäsen Mary Wilson. The Supremes esitti albumin nimikappaleen vielä silloinkin, kun yhtye konsertoi Helsingissä Hotelli Hesperiassa vappuna 1980.


title: Stoned Love

text: Albumin kappaleet on julkaissut alun perin Tamla Motown Record Corporation. Tuottajana on toiminut pääasiassa Frank Wilson ja sen lisäksi kappaleen "Bad Weather" osalta Stevie Wonder ja kappaleen "River Deep, Mountain High" osalta Nick Ashford ja Val Simpson. Viimeksi mainittu kappale on taltioitu yhdessä toisen maineikkaan soul-yhteen, The Four Topsin kanssa.


title: Stoned Love

text: Tämän levyn on julkaissut brittiläinen Music for Pleasure Limited, 80 Blyth Road, Hayes, Middlesex, UB3 1AY. Taustayhtiö on EMI Records Limited, EMI House, 20 Manchester Square, London, W1A 1ES.


title: Stoned Love

text: Kansitekstin on laatinut Geoff Brown.


title: Stoned Love

text: LP-levykannen on valmistanut Isossa-Britanniassa Garrod & Lofthouse International Ltd.


title: Stoned Love

text: Menestyskappaleiden yhteydessä on kansitekstissä mainitut listasijoitukset Britanniassa, missä yhtyeen kerrotaan myös olleen suosittu konserttiesiintyjä.Kappaleen "Na Na Hey Hey Kiss Him Goodbye" kerrotaan olevan versio Steamin ainoasta hitistä.


title: Stoned Love

text: Musiikkikustantaja on Jobete Music (UK) Ltd. paitsi "River Deep, Mountain High": Trio Music Ltd., "Come Together": Northern Songs Ltd., "Na Na Hey Hey Kiss Him Goodbye": Chappell & Co. Ltd., "Bridge Over Troubled Water": Pattern Music Ltd. ja "Bad Weather" Jobete Music (UK) Ltd. / Black Bull.


title: Joseph Swan

text:
Joseph Swan () oli brittiläinen fyysikko ja kemisti, jonka keksinnöt ja kokeilut kilpailivat Thomas Edisonin kehittämän sähkönjakelujärjestelmän kanssa.
Swan oli nuori apteekkari, kun hän innostui 1860-luvulla yrittämään hehkulampun kehittämistä, mutta kunnollista tyhjiötä oli vaikea saada aikaan ilman elohopeapumppua. Newcastlessa alkuvuonna 1879, puolisen vuotta ennen Edisonia, hän esitteli hehkulampun, ja rakensi kotiinsa sähkövalaistuksen. Edison kuitenkin ehti patentoida keksinnön ennen Swania. Myöhemmin miehillä oli yhteisyritys Ediswan hehkulamppujen myyntiin Britanniassa.


title: Joseph Swan

text: Swan on keksinyt myös bromidipaperin käytön valokuvauksessa, minkä ansiosta voitiin vedostaa ensimmäiset korkeatasoiset valokuvat. Swan aateloitiin 1904 ("Sir Joseph Wilson Swan").


title: Chase Tower (Phoenix)

text: Chase Tower on pilvenpiirtäjä Phoenixin kaupungissa Arizonan osavaltiossa Yhdysvalloissa. Rakennus on tunnettu aikaisemmin nimillä "Valley Center" (1972–1993) ja "Bank One Center" (1993–2005). Chase Tower on Phoenixin kaupungin korkein rakennus.


title: Chase Tower (Phoenix)

text: Vuonna 2007 rakennus myytiin 166,9 miljoonan dollarin hintaan, joka on korkein hinta mikä on maksettu toimistorakennuksesta Phoenixin kaupungissa.


title: Rajamerkki (rautatieliikenne)

text: Rajamerkki on merkki, joka osoittaa rautatien vaihteessa tai raideristeyksessä paikan, jota edempänä veturi tai vaunu ei saa olla, ettei se estä viereisen raiteen liikennettä. Mikään osa junasta ei saa ulottua rajamerkkiä lähemmäksi vaihdetta. Rajamerkki voi olla teräksinen tai puinen paalu, joustava teräsvaijerin pätkä tai kiskon syrjään maalattu merkki.


title: DAVA Foods

text: DAVA Foods A/S on tanskalainen elintarvikealan tuotanto- jakelu ja pakkaussyritys. Sen pääkonttori sijaitsee Hadsundissa. Yhtiö myy tuotteitaan Euroopan markkinoille. Konsernin liikevaihto on noin 850 miljoonaa euroa vuodessa. Yritys työllistää 327 ihmistä.


title: DAVA Foods

text: Dava Foods muodostui 1. marraskuuta 2015, kun Tanskassa toimiva Hedegaard Foods, Ruotsissa toimiva Svenska Lantägg AB ja Suomessa toimiva Muna Foods Oy yhdistyivät.


title: Foxconn

text: Hon Hai Precision Industry Co, Ltd eli Foxconn on taiwanilainen monikansallinen maailman suurin elektroniikan sopimusvalmistaja. Foxconnin pääkonttori sijaitsee Tuchengissa. Foxconn on eräs maailman suurimmista työnantajista, sillä yrityskonsernin henkilökuntaan raportoitiin kuuluvan noin 1,2 miljoonaa työntekijää (2015), toisen lähteen mukaan 1,06 miljoonaa työntekijää. Talouslehti Fortune luokitteli Hon Hai Precision Industry -yrityksen vuonna 2015 maailman 31. suurimmaksi pörssiyhtiöksi. Sen liikevaihto oli tällöin 139,0 miljardia USD ja nettovoitto 4,2 miljardia dollaria.


title: Foxconn

text: Foxconn on useiden tunnettujen elektroniikkabrändien, kuten Applen, Nokian ja HP:n suuri valmistaja. Helmikuussa 2016 Foxconn ilmoitti ostavansa enemmistön Sharpista 3,9 miljardilla eurolla.


title: Foxconn

text: Foxconn on ollut mukana useissa kiistoissa, liittyen siihen, kuinka se kohtelee työntekijöitä Kiinassa. Vuonna 2012 Apple palkkasi Fair Labor Associationin tarkastamaan työoloja Foxconnin tehtailla Chuangdongissa ja Chengdussa.


title: Foxconn

text: Vuonna 2016 Foxconn korvasi 60 000 työntekijää roboteilla. Ennen muutosta työntekijöitä oli 110 000 ja jälkeen 50 000.


title: Foxconn

text: Vuonna 2019 Foxconn aikoo leikata kuluja 20 miljardia Kiinan renminbiä eli 2,88 miljardia Yhdysvaltain dollaria. Foxconn aikoo rakentaa tehtaan Kiinan Zhuhainiin. Investoinnin arvo on yhdeksän miljardia Yhdysvaltain dollaria.


title: Konna (Mali)

text: Konna on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerjoen varrella 68 kilometriä Moptista pohjoiseen. Kunnassa on 36 800 ja keskuskylässä 9 900 asukasta (vuonna 2009).


title: Konna (Mali)

text: Konnan kunnan pinta-ala on 800 neliökilometriä. Se rajoittuu idässä Douentzan piirin Dangol-Borén ja Bandiagaran piirin Lowol Guéoun, etelässä Moptin piirin Kounarin ja Borondougoun, lännessä Dialloubén sekä pohjoisessa Ouroubé Douddén ja Youwaroun piirin Déboyen kuntiin..


title: Konna (Mali)

text: Kunta on pinnanmuodostukseltaan kumpuilevaa tasankoa. Osa siitä kuuluu Nigerin tulva-alueeseen. Vesistöjä ovat Nigerin lisäksi lukuisat tulvajärvet. Luonnonvarainen kasvillisuus käsittää heinäkasveja ja matalaa puustoa.


title: Konna (Mali)

text: Seutu kuuluu Sahelin vyöhykkeeseen. Kuiva ja viileä kausi kestää marraskuusta helmikuuhun, kuiva ja kuuma kausi maaliskuusta toukokuuhun ja sadekausi yleensä kesäkuusta lokakuuhun. Vuotuinen sademäärä on 300–500 millimetriä.


title: Konna (Mali)

text:
Kuntaan kuuluu 28 kylää. Niistä suurimmat ovat Konnan jälkeen 3 700 asukkaan Koubi ja yli 2 000 asukkaan Kontza Bozo, Kontza Peulh, Kotaka ja Sense.
Asukkaat ovat etupäässä fulbeja ja bozoja. Lisäksi on tuaregeja, somonoja, markoja, bambaroita, dogoneja ja songhaita. Yleisin kieli on fulani. Yli 90 % väestöstä on muslimeja.


title: Konna (Mali)

text: Konnan kautta kulkee Bamakon ja Gaon välinen päällystetty maantie RN16. Kylässä on autoasema. Paikallisia liikennevälineitä ovat hevoskärryt, veneet ja moottoripyörät.


title: Konna (Mali)

text: Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi (68 % tuotannosta), riisi (19 %), durra (11 %), maapähkinä ja lehmänpapu. Kotieläimiä ovat naudat, lampaat, vuohet ja aasit. Kalastuksen tuotanto on vuosittain 276 tonnia tuoretta ja 44 tonnia savustettua ja kuivattua kalaa, jota viedään Moptiin, Bamakoon, Douentzaan, Sikassoon ja Koutialaan. Lisäksi harjoitetaan puunhankintaa, keräilyä, käsityöammatteja ja kaupankäyntiä. Konnassa pidetään viikoittain tärkeät markkinat, jotka houkuttelevat kauppiaita aina Bamakosta ja Norsunluurannikolta asti. Teollisuutta kunnassa ei ole lainkaan.


title: Konna (Mali)

text: Kunnassa toimii 16 alakoulua, Konnan yhdistetty ala- ja yläkoulu, koraanikouluja ja lukutaitokeskuksia. Terveyspalveluihin kuuluvat Konnan, Kontza Bozon ja Kontza Peulhin terveyskeskukset sekä kolme apteekkia. Vesihuolto käsittää kaivoja, porakaivoja ja vesiposteja. Muita palveluja ovat torialueet, kaupat, hirrsimyllyt, riisinkuorintakoneet, kaksi eläinten rokotuspaikkaa, teurastamo lihakauppoineen ja nuorisotalo.


title: Konna (Mali)

text: Paikallisia nähtävyyksiä ovat lähistöllä sijaitseva Débojärvi ja Konnan kaunis moskeija. Matkailu kuntaan on vähäistä. Majoituspalveluja tarjoavat leirintäalue ja nuorisotalo.


title: Bjørnstadin laivapiirrokset

text: Bjørnstadin laivapiirrokset sijaitsevat Sarpsborgissa Norjan Østfoldissa. Vinon ja matalan sivukallion kylkeen on hakattu laivaa esittäviä kalliopiirroksia. Suurin laiva, joka tunnetaan Norjassa nimeltä Bjørnstadskipet, on 4 metriä pitkä ja 1,5 metriä korkea. Samassa kalliossa on myös pienempiä laivoja, joilla on kuitenkin pituutta noin metrin. Suurin laiva lienee Fennoskandian suurin laivapiirros. Laivapiirrokset ajoitetaan pronssikaudelle noin 1 000 eaa.


title: Bjørnstadin laivapiirrokset

text: Piirroksen voi nähdä kulkemalla maantietä 583 (fylkevei) Skjebergeniin ja noin 3.5 kilometriä Hafslundin kirkosta Haugeveieniin, jossa on opastus parkkipaikalle.


title: Neon Hitch

text: Neon Hitch (s. 25. toukokuuta 1986) on brittiläinen laulaja ja lauluntekijä. Laulu-uransa ohella hän on myös kirjoittanut kappaleita muille artisteille. Vuonna 2012 Hitch julkaisi debyyttisoolosinglensä, "Fuck U Betta", joka sijoittui Billboardin "Dance Club Songs" -listan ykkössijalle. Aiemmin Gym Class Heroesin single "Ass Back Home", jolla hän on vierailevana laulajana, sijoittui Billboard Hot 100 -listalla 20 parhaan joukkoon.


title: Neon Hitch

text: Vuonna 2010 Hitch teki levytyssopimuksen Warner Bros. Recordsin kanssa, mutta lopetti yhteistyön yhtiön kanssa vuonna 2014. Hitchin ensimmäinen studioalbumi, "Eleutheromaniac", oli tarkoitus julkaista vuoden 2014 aikana. Sitä ei kuitenkaan koskaan julkaistu. Vuonna 2016 hän julkaisi debyyttialbuminsa, "Anarchy".


title: Lockerz

text: Lockerz on internetissä toimiva yhteisöpalvelu. Seattlessa, Yhdysvalloissa perustetulla yrityksellä oli toukokuussa 2011 lähes 19 miljoonaa käyttäjää.


title: Lockerz

text: Sivustolla käyttäjät voivat kerätä pisteitä (PTZ) mm. kirjautumalla sisään, katsomalla lyhyitä videoita, kutsumalla ystäviä ja vastaamalla päivittäisiin kysymyksiin. Pisteillä käyttäjät voivat ostaa kaupasta erilaisia tuotteita, kuten vaatteita ja elektroniikkaa.


title: Lockerz

text: Vuonna 2011 Lockerzissa esitettiin 12-osainen "The Homes" -niminen web-sarja, jonka pääosassa oli Chelsea Kane.


title: Melanie Amaro

text: Melanie Ann Amaro (s. 26. kesäkuuta 1992 Sunrise, Florida) on yhdysvaltalainen laulaja, joka voitti "X Factor USA:n" ensimmäisen kauden vuonna 2011. Häntä valmensi ohjelmassa Simon Cowell.


title: Melanie Amaro

text: Amaron ensimmäinen studioalbumi "Truly" oli tarkoitus julkaista vuoden 2012 joulukuussa, mutta sitä ei ole julkaistu vielä kesään 2014 mennessä. Levyn ennakkomyynnin on kerrottu olleen niin heikkoa, ettei levystä luultavasti tulisi menestystä. Myöskään Amaron toistaiseksi julkaistut singlet eivät ole menestyneet listoilla. Hän ei myöskään ole ehkä saanut X Factorin voitosta luvattua viittä miljoonaa dollaria, sillä sen ehtona on tietty määrä julkaistuja albumeja.


title: Yrjö Hakulinen

text: Yrjö Juho Hakulinen (21. tammikuuta 1902 Eno – 6. elokuuta 1974) oli suomalainen juristi. Hän oli Helsingin yliopiston dosentti 1938–1949, oikeusneuvos 1937–1951, Helsingin hovioikeuden presidentti vuodesta 1952 ja Korkeimman oikeuden jäsen.


title: Jamie Murray

text: Jamie Robert Murray (s. 13. helmikuuta 1986 Dunblane, Skotlanti, Iso-Britannia) on skotlantilainen tennispelaaja. Murray aloitti ammattilaisuransa vuonna 2004. Parhaimmillaan hän on ollut ATP-listalla nelinpelissä sijalla 23. Hän on voittanut urallaan seitsemän ATP-turnausta nelinpelissä. Vuonna 2007 hän voitti serbialaisen Jelena Jankovićin kanssa Wimbledonin sekanelinpelimestaruuden.


title: Jamie Murray

text: Murrayn pikkuveli Andy Murray on menestynyt tennispelaaja. Kahdeksanvuotiaana he säilyivät hengissä Dunblanen verilöylystä, jossa kouluun kohdistuneessa iskussa kuoli itsemurhan tehneen Thomas Hamiltonin lisäksi kuusitoista lasta ja opettaja ammuskelun seurauksena. Murrayt onnistuivat piiloutumaan rehtorin pöydän alle ja säilyivät siten joukkosurmasta hengissä.


title: Jamie Murray

text: Murray meni naimisiin lokakuussa 2010 kolumbialaisen Alejandra Gutierrezin kanssa.


Italian moottoritieverkko


title: Kvennavikan kalliopiirrokset

text: Kvennavikan kalliopiirrokset sijaitsevat Skarnsundetin rannalla Inderøyan kunnassa Pohjois-Trøndelagin läänissä Norjassa. Kuvakenttään on kuvattu suuria kaloja, joka tekee sen suurimmaksi kaloja sisältäväksi kalliopiirroskentäksi Fennoskandiassa. Kohde sijaitsee 34 metriä merenpinnan yläpuolella, jonka perusteella kuviot ajoitetaan kivi- tai pronssikaudelle.


title: Kvennavikan kalliopiirrokset

text: Pyöreäpintainen silokallio viettää etelään ja sisältää 12 kalaa esittävää tyyliteltyä kuviota, jotka esittävät suurella todennäköisyydellä ruijanpallasta. Kalakuviot sijaitsevat peräkkäin siten, että ne muodostavat puoliympyrän. Tämän piirre arvellaan liittyvän rituaaliseen toimitukseen. Kalojen päät osoittavat keskustaan, paitsi yksi, joka on piirretty vastakkaissuntaiseen asentoon. Kalat ovatkin samanlaisia muodoltaan vain pienin eroavaisuuksin, vaikka yksi kala on täytetty verkkomaisella kuviolla. Jan M.Gjerde arvelee, että merivesi huuhteli silokalliota, kun kalan piirrokset aikanaan tehtiin.


title: Kvennavikan kalliopiirrokset

text: Kuviot ilmoitti Arne Tangstad vuonna 1930, jolloin arkeologi Theodor Petersen Vitenskapsmuseetista tutkin seuraavana vuonna. Kuvioita on tämän jälkeen tutkittu useita kertoja. Kohde vihittiin käyntikohteeksi kunnan 1000-vuotisjuhlallisuuksissa vuonna 2001 ja piirroksille on järjestetty viitoitus ja opastustaulut.


title: Stefan Kraft

text: Stefan Kraft (s. 13. toukokuuta 1993 Schwarzach im Pongau, Itävalta) on itävaltalainen mäkihyppääjä. Hän edustaa SV Schwarzach -seuraa.


title: Stefan Kraft

text: Kraft sai junioreiden MM-kilpailuissa Otepäässä 2011 kultaa joukkuemäessä ja hopeaa henkilökohtaisessa kilpailussa. Seuraavana talvena hän sai Erzurumin junioreiden MM-kilpailuissa pronssia joukkuemäessä ja oli henkilökohtaisessa kilpailussa seitsemäs. Lentomäen MM-kilpailuissa Harrachovissa 2014 hän sijoittui 11:nneksi. Falunin MM-kilpailuissa 2015 hän sai normaalimäen kilpailusta pronssia ja joukkuemäestä hopeaa. Suurmäen kilpailussa hän oli viides. Lentomäen MM-kilpailuissa 2016 Kulmissa hän sai pronssia sekä henkilökohtaisesta kilpailusta että joukkuemäestä. Lahden MM-kilpailuissa 2017 hän voitti normaalimäessä sekä suurmäessä kultaa ja sekajoukkuemäessä hopeaa sekä joukkuemäessä pronssia. Lemtomäen MM-kilpailuissa 2018 hän oli neljäs. Pyeongchangin olympialaisissa 2018 hän sijoittui normaalimäessä 13:nneksi ja suurmäessä 18:nneksi.


title: Stefan Kraft

text: Kraft kilpaili maailmancupissa ensimmäisen kerran Bischofshofenissa tammikuussa 2012 sijoittuen 54:nneksi. Seuraavassa maailmancupin kilpailussaan, Innsbruckissa tammikuussa 2013 hän saavutti ensimmäiset maailmancupin pisteensä oltuaan 23:s. Kymmenen parhaan joukkoon, ja samalla palkintokorokkeelle hän sijoittui ensimmäisen kerran Bischofshofenissa pari päivää myöhemmin oltuaan kolmas. Hän sijoittui toiseksi Lahdessa helmikuussa 2014. Maailmancup-kauden 2013–2014 kokonaispisteissä hän oli kymmenes.


title: Stefan Kraft

text: Kraft sijoittui toiseksi Klingenthalissa marraskuussa 2014 ja kolmanneksi Nižni Tagilissa joulukuussa 2014. Ensimmäisen osakilpailuvoittonsa hän saavutti mäkiviikolla Oberstdorfissa joulukuussa 2014. Innsbruckissa hän oli toinen ja Bischofshofenissa kolmas, mikä riitti hänelle mäkiviikon kokonaisvoittoon ennen Michael Hayböckiä. Tammikuussa 2015 hän oli toinen Kulmin lentomäessä ja voitti Wisłassa. Hän oli toinen myös Zakopanessa, Sapporossa ja Titisee-Neustadtissa. Maaliskuussa hän voitti Lahden osakilpailun ja oli kolmas Kuopiossa sekä Planican ensimmäisessä kilpailussa. Kauden loppupisteissä hän oli kolmas. Tammikuussa 2016 hän voitti Zakopanen osakilpailun ja oli helmikuussa toinen Trondheimissa, Vikersundin kolmannessa kilpailussa sekä kolmas Kuopiossa. Maailmancupin kokonaiskilpailussa hän sijoittui kuudenneksi.


title: Stefan Kraft

text: Joulukuussa 2016 Kraft sijoittui kolmanneksi Klingenthalissa, Lillehammerissa sekä Engelbergissä. Mäkiviikolla hän voitti Oberstdorfin osakilpailun ja oli Garmisch-Partenkirchenissä kolmas. Mäkiviikon jälkeen hän oli toinen Wisłassa sekä Willingenissä, voitti kahdesti Oberstdorfin lentomäessä, oli kahdesti kolmas Sapporossa, voitti Pyeongchangin suurmäessä ja oli toinen Pyeongchangin normaalimäessä. Raw Air -kiertueella hän voitti Oslon ja Trondheimin kilpailut sekä kiertueen kokonaiskilpailun. Vikersundin lentomäen joukkuekilpailussa hän hyppäsi maailmanennätyksen 253,5 metriä. Kauden päätösviikonloppuna Planicassa hän voitti molemmat osakilpailut ja voitti samalla maailmancupin kokonaiskilpailun ennen Kamil Stochia.